qundao/data-zh-poetry huggingface dataset:
鹧鸪天
作者：佚名
朝代：明
体裁：曲

生：两两分飞痛此行。旦：相携无计破愁城。小生：空山化鹤舒长翼。贴：寒夜啼鹃泣短檠。二生：二位娘子请回。并下二旦吊场旦：人去矣。不留情。贴：双眸凝注枉叮咛。旦：倚楼谩把长江盼。贴渐远孤帆欲断魂。
黄莺儿
作者：佚名
朝代：明
体裁：曲

丑：草木半凋残。怯西风不忍看。刚临白昼先愁晚。同心带宽。凌云髻湾我。这娇容粉面都消减奶奶。你。免忧烦。羊肠古道。非比玉门关。
黄莺儿
作者：佚名
朝代：明
体裁：曲

丞相选娇娃。翠眉娘貌甚佳。阿鲁台不惜千金价。买丫镮侍他。驾仙舟送他。云帆冉冉乘风挂。末领左右上：女娘家。风情债满。从此脱烟花。
黄莺儿
作者：佚名
朝代：明
体裁：曲

今喜足奢华。宰权衡。世所誇。威名赫赫闻朝野。情欢意惬。传杯弄斝。华堂富贵堪图画合：事无他。对苍松翠竹。相间早梅花。
黄莺儿
作者：佚名
朝代：明
体裁：曲

占送酒悲介：俄尔太山颠望中堂散冷烟。花残玉病愁何限。血流草川。人离故园。长江泻不尽今生怨。泪涟涟。万般哀苦。肠断夜啼猿。
黄莺儿
作者：佚名
朝代：明
体裁：曲

占：对此景偏佳。好筵开。泛紫霞。寒威不到朱帘下。红炉炭加。香薰绣幄。猛拚沈醉在东窗下合杂上。
黄莺儿
作者：佚名
朝代：明
体裁：曲

小外：名忝寄瀛洲。为英才遭寇仇。旦：英才是谁小外：易解元。被严家要谋死他。下官呵。一封逆耳当朝奏如今朝政又不比昔日了。。鸦蝉乱啾。豺狼并游。把忠良一网无遗漏时事如此。做甚么官。。睹朝纲天昏日暗因此上。身泛五湖舟。
黄莺儿
作者：佚名
朝代：明
体裁：曲

小外：邹夫人。你相公呵。承命已三周。向边城运纪筹。澄清贞肃声名骤。占：老大人在朝。亦有云南信息否小外：林夫人。你相公呵。。人豪挺秀。邈焉寡俦。定应荆楚旋歌奏想二位也只在近日回来。。谅回朝刻期指日因此上。信附一蓑舟。
黄莺儿
作者：佚名
朝代：明
体裁：曲

掩映步香尘。喜花光照眼明。遇生介贴背向丑介：那郎君生得好丰姿。生背介：怎么有这等标致的女子。贴：何来卫玠穿芳径看他。丰姿出群。飘飖韵生我。琳琅触目今何幸。生随贴行介丑：小官人放尊重些。怎么只管随来随去。贴背介合：想钟情。追随綦履。使我暗飞魂。
黄莺儿
作者：佚名
朝代：明
体裁：曲

生：听说这根苗。铁心肠也动摇。待明朝。为你亲修醮老天老天。。我妻实可表。妾亦可褒。女中难得两个贤和孝。适间丁香进来。小旦：贱妾在此祷告奶奶生位贵子。拜起时节。但见其影。不见其形。生：笑儿曹。偷铃掩耳。莫不是妒妖娆。
黄莺儿
作者：佚名
朝代：明
体裁：曲

生：邂逅许飞琼。喜芳皋似武陵看他。凌风玉袖天香喷。花容出群。贴：我们到那边去。同丑行介生：莺声出尘把。身躯扭捏多娇韵合前生。
黄莺儿
作者：佚名
朝代：明
体裁：曲

老旦递酒悲介：殿阁老忠贤。为谗邪落堑渊。一家零散如飞霰。形分镜鸾。恩离枕鸳。诉衷情不见生前面。恨绵绵。何时同穴。重缔再生缘。
黄莺儿
作者：佚名
朝代：明
体裁：曲

院落酝清寒。想征人衣尚单。归音不寄南来雁。双眸已乾。孤身未安。书香一脉谁承范。懒加餐。登楼几度。疑是望夫山。
黄莺儿犯
作者：佚名
朝代：明
体裁：曲

原是楚馆一妖娆。啭歌喉。番舞腰。桃开引得渔郎到。为阿鲁台祸招。伯颜妻妒枭。两夫妻拆散相思调。看他轻轻眉黛。盈盈泪抛。脂憔粉悴。愁多妇思劳。可怜误了人年少。
黄龙衮
作者：佚名
朝代：明
体裁：曲

天生鸾凤交。天生鸾凤交。错合因非小只是。婚赐自朝廷。岂容草草无分晓我。代向尊前把行藏相告。要恳他明白上陈情表。
黄龙衮
作者：佚名
朝代：明
体裁：曲

潜踪计脱逃。潜踪计脱逃。秘迹人难料。只是赠书人。今朝踪迹无分晓老旦：小娘子。。事到而今出人意表。想木兰当日里因非巧。
齐天乐
作者：佚名
朝代：明
体裁：曲

净贴上：荷枯菊老秋光尽。时值小春天气。画阁新开。红炉再整。户垂帘幕。合：三友堂前。共赏松竹梅花寿。
齐天乐
作者：佚名
朝代：明
体裁：曲

生上：寒窗几载师颜孔。樗朽敢言天纵。天上碧桃。日边红杏。浪说那倚云栽种。亲闱暮景。且刺股埋头。藏火囊萤。
晚晴寄空波空明休远
作者：佛引
朝代：明
体裁：五言律诗

前村收薄霭，舍外雨新晴。竹鼠争枝坠，檐乌得食鸣。峰开馀日气，水咽过滩声。芋熟沙田早，连朝忆友生。
送千如法师之普陀山
作者：佛引
朝代：明
体裁：五言律诗

一苇波涛稳，团瓢隐洛伽。火龙归缀钵，海蜃避袈裟。紫竹朝迷雾，青莲晚映霞。夜深山殿寂，皓月印金沙。
书扇赠王少华
作者：侯一元
朝代：明
体裁：古风

古人有遗言，惟白可受采。齐纨变蝉雀，昭质复安在。愿持君子心，如月初离海。太空无纤翳，淳白终不改。四海扬仁风，苍生良有待。
和蔡白石湖上晚眺
作者：侯一元
朝代：明

赴省鸡栖后，看山立马时。夕烟澹秋水，寒鹊附空枝。拙宦头堪白，乡心梦独知。犹闻歌雅调，不似越声悲。
夜渡瓯江
作者：侯一元
朝代：明

暝色度归桡，长风动泬寥。渐藏江岫月，正落海门潮。委运同飘瓦，全生学纬萧。江湖易成梦，顿欲谢清朝。
寄石屋
作者：侯一元
朝代：明
体裁：五言律诗

一枝栖已定，旧业未全贫。白水连三亩，青山作四邻。鸟虫披古篆，牛马应时人。独爱林间月，无由寄许询。
寄石屋
作者：侯一元
朝代：明

一枝栖已定，旧丛未全贫。白水连三亩，青山作四邻。鸟虫披古篆，牛马应时人。独爱林间月，无由寄许询。
朱射陂闺人限韵
作者：侯一元
朝代：明

淮南远树江南信，玉箸先随玉管挥。一病经春残豆蔻，乱红如雨怅芳菲。光同满月疑星入，晕学丹霞有鹜飞。帐殿却愁生会面，烦君犹辩是耶非。
甲戌七夕作
作者：侯一元
朝代：明
体裁：七言绝句

灵匹经年怅己违，佳期此夕俨相依。悲欢转首成陈迹，明日桥边鹊又飞。
舟次感怀
作者：侯一元
朝代：明
体裁：七言律诗

江城久客鬓垂丝，故国长年入梦思。老大总非童稚日，川原犹是钓游时。笛中朋旧今谁在，镜里衰颜转自疑。安得相随庆禽侣，云山采药任吾之。
赠王督学
作者：侯一元
朝代：明
体裁：七言律诗

长江千里白波来，画舫风轻五两催。新雨晓看雷泽涨，冰壶秋映洞庭开。洲前月落闻湘瑟，峡外云飞见楚台。辞赋郢中应一变，汉家方重马卿才。
和家兄前塘楼居书怀
作者：侯一麟
朝代：明

人意各有适，自得贵不违。潜虬本渊媚，冥鸿入云飞。自是爱芳草，非关薄紫薇。南塘山水清，可以筑钓矶。旷野一登楼，青村四作围。出郊甘离索，高斋保玄虚。日夜起棹歌，处处见樵渔。野老多农语，东邻闻读书。避地翻近人，临潭非羡鱼。当知陶晏意，奚必廛市居。
行路难
作者：侯一麟
朝代：明

君不见车氏坰，字同啮异良堪嗟。又不见澄子衣，纺缁宁顾禅缁非。势利自昔等如斯，何但今人心术移。乃知把握亦徒尔，对面芙蓉荆棘里。寂寞休看出岫云，荣华但付东流水。
咏陈孝子庐墓
作者：侯世勋
朝代：明

寸草青晖颜已徂，慈帏隐恨毁形躯。寝苫马鬣长秋思，席茨猿肠沧夜乌。供蔬音容无觅处，感风泉壤亦怜孤。颍封纯孝才千古，何用当年访董狐。
圆珠积翠
作者：侯世勋
朝代：明

山似圆珠浴碧□，淩空□□□□□。一番雨过青堪掬，四际烟收翠作团。障月□□迷鹤梦，停云爽气逼人寒。悬知绝顶多梧竹，欲借秋风翔凤鸾。
狼岭樵歌
作者：侯世勋
朝代：明

狼岭岧峣接翠微，樵歌声动绕岩扉。馀音袅袅云初合，清韵泠泠鸟下飞。逐伴远从山外过，轻蓑斜挂担头归。会稽太守黄金印，可恨当年识者稀。
先太仆府君晚年与华补庵罗弦觞顾洞阳诸公结社碧山吟咏累帙岁久稿失偶于杂卷中得诗四首聊存之以见一斑孙先春谨识
作者：侯先春
朝代：明
体裁：七言律诗

清比胡威道复尊，闲居真不慕华轩。汀洲芳沚春常绿，庭左芝兰早自繁。能以诗书昌世泽，谁如乔梓并沾恩。樽前岁岁歌难老，更看孙枝万里鶱。
遗扇诗·其一
作者：侯先春
朝代：明
体裁：七言律诗

萧萧落叶点征鞍，送客为歌行路难。骑省才名留谏草，沧州吾道寄渔竿。鸿冥南国秋风远，龙卧湘江雪影寒。此去应非明主意，不妨吟啸但加餐。
遗扇诗·其二
作者：侯先春
朝代：明
体裁：七言律诗

满眼浮云不可论，披麟谁复叩天阍。疏为忧国辞偏苦，身即违时道自尊。五岭烟霞迎剑佩，九衢词赋佐琴樽。朅来世事唯堪醉，卧阁看山亦主恩。
伏波叹
作者：侯加地
朝代：明
体裁：古风

将军谈论泉涌泻，须发眉目真如画。咄咄子阳井底蛙，倾心真主图王霸。廷臣咸议弃金城，将军置吏劝农耕。务开恩信总大体，老子遨游多胜情。自从交趾斩徵侧，玺书特下侯新息。男儿终当死于边，马革裹尸肯生还。焉能卧病儿女子，谅为烈士当如此。全军覆没五溪蛮，将军请行天子止。据鞍顾盼气何雄，天子为称矍铄翁。进军壶头跂足望，山高水疾竟无功。长者家儿实可畏，西域贾僧被不讳。病里可怜印绶收，没身谁起明珠诽。事主从戎二十秋，南征北伐死方休。云台诸将芳名著，反以椒房不得与。东平惊问画图无，帝但欣欣笑不语。霍光亦是椒房亲，麟阁谁书第一人。从来汉家少恩泽，多少功臣遭醢磔。不见未央韩信头，何如稳葬城西陌。
发酉阳
作者：侯加地
朝代：明
体裁：五言律诗

俗套应难脱，长江未易过。舟师戒桨枻，津吏指风波。石碛连青嶂，人家住绿萝。红尘几奔走，自在愧渔蓑。
宿马底驿
作者：侯加地
朝代：明
体裁：五言律诗

何事婴尘绁，萧萧急暮征。雪还助石滑，山不似心平。避漏频移榻，煎茶自洗铛。楼头二十五，听彻短长声。
山塘晓行
作者：侯加地
朝代：明
体裁：五言律诗

又是羊肠道，轻寒侵薄裳。老妻怜我瘦，野鹤笑人忙。雨雨流不断，山山接未央。一年三百六，多半水云乡。
次曹辰溪
作者：侯加地
朝代：明
体裁：五言律诗

弦诵千家月，风骚二酉岩。琴閒单父几，诗入少陵函。南国棠偏好，西风桂不凡。前途且莫问，屈指紫丝衫。
泊横石滩
作者：侯加地
朝代：明
体裁：五言律诗

去住浑成梦，驱驰巳迫年。才离豺虎窟，又过凤凰山。雨密烟笼树，江空水接天。石滩风露冷，转觉酒无权。
登黄鹤楼二首·其一
作者：侯启忠
朝代：明
体裁：七言律诗

黄鹤楼高江水深，江边风日此登临。无情秋色鱼龙夜，不尽烟波河汉阴。丰稔岁时仍羽檄，萧骚城阙急霜砧。年来弹铗思归客，留滞他乡且自吟。
登黄鹤楼二首·其二
作者：侯启忠
朝代：明
体裁：七言律诗

宦辙西南有底忙，幸陪群彦共徜徉。楼名黄鹤真仙迹，天近红云是帝乡。台省喜为清暇乐，湖山宁厌老怀狂？鼓鼙声里江城暮，一点渔灯起汉阳。
百家岩寺
作者：侯嘉采
朝代：明
体裁：七言律诗

梵王宫阙入云边，胜地同游带晚烟。屹屹势当峪口塔，泠泠声泻石中泉。层峦磴转诸天杳，绝壁屏开瀑布悬。醒酒台前更放酒，微风新月一流连。
谒李忠简公祠
作者：侯国治
朝代：明

江上蕊珠宫，前修曾卜筑。重瞻祠像新，间气钟南服。鼎甲早致身，正言清辇谷。引裾去奸回，排难全郡牧。缒城散群凶，万家再造福。趋阙屡抗章，拂衣返嵓谷。心与秋鹤飞，节并凌霜竹。奕奕绍家声，振振蕃公族。遗庙敞云根，故国存乔木。环宇晓峰青，映阶烟水绿。千祀仰高风，流峙长清淑。
题樱桃翠羽图
作者：侯复
朝代：明

几点丹砂照绿阴，瑶池内使翠霞襟。东风何处曾相识，沉水香消午院深。
望湖亭口占
作者：侯岐曾
朝代：明
体裁：五言律诗

俯槛即湖阴，沿流望隔浔。峰开三面色，人杂五方音。箫鼓龙祠闹，松楸马脊深。悠然喧寂理，飘泊一观心。
晚行馀杭山中
作者：侯峒曾
朝代：明
体裁：古风

解鞍一散步，群峰乱将夕。浮岚羃遥青，乔柯拂深碧。须臾落霞散，银紫纷狼籍。寻蹊得绝涧，惊潨互喷射。有如翠蛟舞，飞下三千尺。一步一回顾，已觉耳目易。此景宜急追，一失难再获。
乌石醴泉
作者：侯应达
朝代：明

一窍先天水，混然出石门。□□□瀣露，散作辘轳春。瓮低宁忧□，□□不厌贫。我□犹可漉，不负旧时巾。
圆珠积翠
作者：侯应达
朝代：明

西北多灵蕴，圆珠独献奇。青葱满地绣，错落一天机。明月光犹动，春风色更姿。□□□二美，时可应昌期。
鹤洲渔唱
作者：侯应达
朝代：明

波恬鹤洲上，渔舟泛泛横。歌来同日和，风送隔江听。漠漠春湖绿，潇潇秋岸明。临渊笑过客，徒有羡鱼情。
乌石醴泉
作者：侯应遴
朝代：明

乌石旧传一酒星，犹看□气□青冥。味分河汉能为醴，清比沧浪可濯缨。红杏春泼思玉液，梧桐秋老望金茎。明时共沐恩波厚，满道壤歌带醉听。
仙岩夜月
作者：侯应遴
朝代：明

玉舄飖飖去不归，岩前明月自依微。风吹洞口钟声远，露湿峰头鹤影低。正向虚中想是白，翻因圆处觉生亏。苍茫莫问仙凡事，一醉江头赋采薇。
圆珠积翠
作者：侯应遴
朝代：明

合浦移来第一峰，琼枝玉树蔼春浓。金银阙驾三千界，翡翠图开十二重。片月长侵云外白，三花遥映日边红。登临漫有泥霄意，笑向山灵问化工。
忠谠凝岚
作者：侯应遴
朝代：明

乔岳淩空倚国西，葱葱佳气拂红霓。天回宝盖星辰近，地拥峡门万象低。池上寒云浴白露，台边丰草啭黄鹂。谠言一脉高山在，此日磨崖作胜题。
状元古井
作者：侯应遴
朝代：明

南山凤去已无踪，尚有低吟墨里中。一自梧泉衍九仞，至今菽水重三公。石栏疑积千春雨，清影犹摇万里风。遥想台州最胜事，渊源长自道之东。
状元瑞莲一茎三花
作者：侯应遴
朝代：明

山水芙蓉不染沙，林塘谁□并头花。孤根色拥貌姑雪，两蕊斜悬□浦霞。明月叶浓露欲坠，清风香透日初斜。休徵□□无消息，几对南薰望太华。
狼岭樵歌
作者：侯应遴
朝代：明

幽径烟深木叶斑，采樵人唱几重山。松梢倚日悬柯影，石乳临风湿汗颜。豺道共噫任去住，蝇头一咏自馀闲。归声忽送桃源口，犹有渔郎相和还。
石壁朝云
作者：侯应遴
朝代：明

笼葱曙色翠微鲜，白壁青天望欲连。紫府光浮辟关外，青霞霭近蓬莱边。勒文不数阳台赋，徵瑞应书鉴物篇。自是熙年深雨露，江山万里满云烟。
鹤洲渔唱
作者：侯应遴
朝代：明

水云渺渺日沉沉，谁识渔翁出世音。一调江湖浑是古，几般感慨尽如今。浪添矶石杂鸣玉，月浸竹竿敲碎金。最爱烟霞得趣处，无端风雨足归心。
挽安仁孝子吴汤生长歌
作者：侯弘基
朝代：明
体裁：古风

昔之延陵有季子，体父推爱卑其躬。以让为孝固已难，仲尼表墓何尊崇。今之延陵有仲子，救父及兄阳九穷。以争为孝更罕匹，当道旌闾振高风。英年恬熙三乐堂，过庭诗礼何翱翔。夜深朗朗读不彻，双亲暗喜资显扬。一朝母氏报折足，徬徨尝药无可诉。医绐人肉能息溃，刲脔潜祷天为顾。自此依依安处常，说起孝名不欲当。岂知变故来意外，甘之如饴奚复惧。汉溪惨澹凭吊情，青灯风柳声如雨。
九日重登阏伯台
作者：侯恪
朝代：明
体裁：七言律诗

喜无风雨到重阳，别恨秋残不尽觞。昔岁故人多落魄，一时征雁各分行。高台日暮团林碧，野圃霜寒送菊香。最是茱萸看不得，支离未许病相妨。
富庄驿晓发
作者：侯恪
朝代：明
体裁：五言律诗

漠漠寒霜白，荒荒晓雾青。鸡鸣通戍火，月落暗旗亭。村远时闻雁，林疏尚有星。乡关遥在望，残梦正初醒。
巴陵
作者：侯恪
朝代：明
体裁：五言律诗

一夜巴陵雨，湖光接洞庭。天围夔子国，波入楚王亭。岁远山楼废，春深草木馨。惟馀群雁北，萧瑟不能听。
录别
作者：侯恪
朝代：明
体裁：古风

酌酒与君饮，君去复何时。不惜迟欢宴，但苦别斯须。昔为同林鸟，今者各天涯。岁暮霜雪寒，道路嵚且崎。浮云西北起，望之使人悲。徘徊感塞雁，飞鸣知为谁。
昌平道中作
作者：侯恪
朝代：明
体裁：五言律诗

再入昌平道，凄凉事不同。兵戈缠杀气，鼓角动秋风。野色千林白，岚光片日红。长陵苍莽外，极目送飞鸿。
春日入左掖门遇雪同倪武双姚现闻陈弘景分赋
作者：侯恪
朝代：明
体裁：七言律诗

紫禁春浓晓晕开，琼丝摇曳碧天来。初疑佩玉迷仙仗，渐似临风乱早梅。上苑莺寒惊雨涩，平沙雁冷忆霜回。只今共拟相如赋，寂莫金门满绣苔。
暮春益阳道中
作者：侯恪
朝代：明
体裁：五言律诗

忽忽春云暮，劳劳客未休。江山穷楚域，风雨乱乡愁。地煖莺偏少，花开水漫流。停骖时怅望，沽酒谁淹留。
渡河
作者：侯恪
朝代：明
体裁：五言律诗

晡日方开渡，中流乱晚晴。天迷烟树阔，岸转雪舟横。击楫还馀恨，归心不计程。茫茫愁思集，沙鸟宿争鸣。
燕市十四夜何稚孝太仆邀同苏虹如侍御姚孟长张叔载魏仲雪杨济之年大小集限灯字七言排律六韵
作者：侯恪
朝代：明
体裁：七言排律

母呼燕市酒如渑，此夜从君醉不胜。欲试春风三五艳，还看明月广寒澄。楼头长系云为锦，雾里争飞火是缯。珂里何人鸣玉佩，香车到处耀华灯。祠传太乙焚膏粥，路忆星桥暗武陵。歌罢落梅犹未晓，不知仙露为谁承。
秋日登阏伯台
作者：侯恪
朝代：明
体裁：七言律诗

阏伯台高远瞰城，霞天万树倚孤清。我来正值鸿初到，风至不堪叶乍横。菟苑烟深村巷寂，武陵花尽野溪晴。登临剩有筇枝健，五岳何须愧向平。
繇碧云寺迤逦至玉皇阁傍深涧行十里许
作者：侯恪
朝代：明
体裁：古风

雨过前山净，峰花细可数。迢遥见虚阁，崔嵬出烟缕。携杖陟其巅，蒙茸披蓁莽。重冈乱纵横，深谷分子午。循崖悄无人，慄若游天姥。微风动壑吟，溪流互吞吐。曲折十里馀，身如生毛羽。梦来非一日，于焉惬所取。
送陈集生使南海
作者：侯恪
朝代：明
体裁：七言绝句

凤阙春深柳乍齐，王孙台畔草萋萋。看君绛节天南去，驿路晴花送马蹄。
重游西山
作者：侯恪
朝代：明
体裁：七言律诗

两度青山已四年，重来非复旧山泉。崩崖树老俱成石，绝顶峰高更有天。钟磬不闻僧腊古，烟霞只觉鸟声便。何须异日完婚嫁，早向松巢觅午眠。
重过开元寺有感
作者：侯恪
朝代：明
体裁：七言律诗

七年不到开元寺，古屋荒凉可叹人。黄鸟自飞门外柳，青松犹在水之滨。僧雏未识前朝事，客子空悲岐路身。策马归来将日暮，风烟回首一沾巾。
金山寺顶眺望
作者：侯恪
朝代：明
体裁：古风

已看玉泉山，更上金山寺。寺影翳流泉，蒙茸覆玉翠。凭高眺远岑，前山霭如睡。林木閟清阴，溪石夹天坠。中有黄鹂鸣，绵蛮发幽吹。洞口老仙人，何时披薜荔。不得从之游，聊此寄馀思。
闻雁
作者：侯恪
朝代：明
体裁：七言律诗

秋风秋雨雁纷纷，无那羁愁入夜闻。不似寒砧声历乱，如将落叶影纷纭。盘江路险书难寄，雪苑人归梦易分。老我燕山频见讯，恨无羽翼可同群。
题曹元芝山川卷子
作者：侯恪
朝代：明
体裁：四言诗

绿树苍苍，白石粼粼。闲云野鹤，山高水深。结庐独处，中有幽人。晏然不事，鹿处为群。春日鸟鸣，其气氤氲。载往载来，以酌以斟。扁舟明月，孤棹长吟。湘兰九畹，花可为茵。丹经玉术，延寿万年。笑彼人士，牢役风尘。安知空谷，鸾凤之音。
题画
作者：侯恪
朝代：明
体裁：七言律诗

尽日看山兴不孤，春风吹雨洒平芜。林间莺湿翻花见，石上苔明杂锦铺。策马人经千嶂夕，听泉声与片云俱。何年卜筑来居此，拥膝横琴入画图。
题苏汉臣鹬蚌图
作者：侯恪
朝代：明
体裁：古风

秋风瑟瑟芦花白，秋山如洗涧泉碧。夕阳远挂枫树林，鹬蚌无心相逼迫。蓑衣渔子下垂纶，却看手取如有神。人生万事皆如此，谁为此图苏汉臣。
新柳词
作者：侯玄演
朝代：明
体裁：七言绝句

秦淮雪泞缓春晴，十里烟堤绿未明。早是酒旗歌板地，隔江风浪卷芜城。
杂诗
作者：侯玄演
朝代：明
体裁：古风

道丧向千载，百家日浸淫。如彼锽磬歇，逐响遗其音。元宰何微茫，悠悠费追寻。世皆尚雕饰，未敢明此心。微言会将绝，太息空抚襟。
状元瑞莲一茎三花
作者：侯用宾
朝代：明

太华峰顶有奇葩，移向开江艳若霞。上瑞已闻传并蒂，休徵何况是三花。杨车杂遝俱倾国，赵女轻盈亦让华。借问当年何所应，锦衣乡里状元家。
夜集送杨君谦
作者：侯直
朝代：明
体裁：七言绝句

马蹄日日走红尘，自怪微官系此身。沧海烟波无限好，未归真是不如人。
浮图峪
作者：侯祁
朝代：明
体裁：七言律诗

雄关北峙万山中，天外浮图接太空。白马远从青海入，紫台高与碧云通。秋风沙塞寒烟暝，古戍旌旗晚照红。自是圣朝无战伐，汉家不数贰师功。
上巳山中喜晴
作者：侯祖德
朝代：明
体裁：七言律诗

杖履追欢赋遂初，酒饼犹自挂架车。雨晴山鸟能呼客，风暖林花亦启予。曲水流觞诗欲就，茂林修禊事非虚。只今四海兵戈偃，好觅人间种树书。
上巳山中喜晴
作者：侯祖德
朝代：明

杖履追欢赋遂初，酒饼犹自挂架车。雨晴山鸟能呼客，风暖林花亦启予。曲水流觞诗欲就，茂林修褉事非虚。只今四海兵戈偃，好觅人间种树书。
九日送友人入九华
作者：侯维垣
朝代：明
体裁：七言绝句

秋空削出青莲花，时吐白云含紫霞。九月九日九华去，此中可以鍊丹砂。
漳水秋波
作者：侯维泰
朝代：明
体裁：七言律诗

清溪一派带城过，飒飒萧风响碧涡。入夜渐惊秋气肃，观澜始觉月明多。望中澄练开霞镜，空外寒声起暮波。欲溯流光赋宛在，独怜此地无轻舸。
夫椒山
作者：侯让
朝代：明

曾闻吴越此交锋，回首苏台霸业空。当日空岩流战血，至今衰草起腥风。裹尸国士浮江上，覆面君王死甬东。若论灭吴功第一，捧心人在馆娃宫。
狄仁杰
作者：侯让
朝代：明

牝鸡声里夜茫然，唐室无人鼎欲迁。太子十年恩遣日，祖君一语力回天。奸谀似草锄将尽，国祚如丝断复连。若论中兴诸将相，此翁勋业合居先。
鼎湖
作者：侯让
朝代：明

鼎湖龙去不知秋，湖水依然入海流。仙杖凌虚嗟帝远，鸟号堕地是谁收。天空鸥鹭联翩起，波暖鼋鼍赑屃浮。西望崆峒重回首，白云千里去悠悠。
上巳侍王驾登五龙山应教
作者：保定王
朝代：明

鸾辂乘春揽物华，翩翩千骑拥朝霞。翠阴不断松开幕，香霭平分树吐花。地主龙君迎羽盖，山灵玉女献胡麻。凭高指顾提封遍，睿藻千年壮帝家。
归兴
作者：俞乾
朝代：明
体裁：七言绝句

眼见沉冤闭九阍，挂冠春尽出金门。而今拂袖归乡曲，不用书签付子孙。
读史杂言
作者：俞允怀
朝代：明
体裁：古风

赤轮起东方，流光迅如矢。岁月积暑寒，往来无善意。驰驱多少年，忽焉老死至。立石岘山头，沈碑襄水次。无聊作异想，千载怜其志。
出塞
作者：俞允文
朝代：明

击胡无生还，此己非不知。谓当弃一人，所活千万余。中原有父母，奋身靡敢私。悠悠河阳桥，生死从此辞。
周氏园亭
作者：俞允文
朝代：明

紫绀琳宫侧，芳园丽景回。焚香青霭聚，洗鹿白云开。橘想灵均什，亭堪内史才。更怜花径里，月色夜深来。
园居
作者：俞允文
朝代：明

穷居寡俦匹，园庐有余清。落叶覆荒池，疏林映高城。野田刈获尽，霜畦蔬复登。寒月无密影，中夜露气凝。是时嚣烦息，沉思方入冥。沉冥乃道真，一悟还自惊。
园居
作者：俞允文
朝代：明

萧萧无伴独为家，静里经春任物华。绿树千章啼百舌，香风吹尽紫藤花。
塞上曲四首
作者：俞允文
朝代：明

葱关雪净月萧萧，大将功成玉帐高。天马不愁西极远，上林新种紫蒲萄。风高塞虏入龙堆，白羽雕弓象月开。一片黄云秋碛里，遥看精骑射雕来。征人万古没胡中，百战难收一战功。陇上长愁云不断，何年重向玉关东。金鞍玉勒控龙媒，淬水芙蓉对日开。兵气尽成烟雾起，夜深新破右贤来。
塞上曲四首·其一
作者：俞允文
朝代：明

葱关雪净月萧萧，大将功成玉帐高。天马不愁西极远，上林新种紫蒲萄。
塞上曲四首·其三
作者：俞允文
朝代：明

征人万古没胡中，百战难收一战功。陇上长愁云不断，何年重向玉关东。
塞上曲四首·其二
作者：俞允文
朝代：明

风高塞虏入龙堆，白羽雕弓象月开。一片黄云秋碛里，遥看精骑射雕来。
塞上曲四首·其四
作者：俞允文
朝代：明

金鞍玉勒控龙媒，淬水芙蓉对日开。兵气尽成烟雾起，夜深新破右贤来。
宝剑篇
作者：俞允文
朝代：明

吾闻龙泉太阿之宝剑，此物往往钟神英。人间得名千百载，国内惟有征求兵。昆吾之颖茨山精，银花绣出霜雪明。星气朝朝鸊鹈紫，龙光夜夜芙蓉生。文章已足清朝贵，勋业还为猛将惊。七雄五列虽已矣，报仇报恩心未已。非但飘沦古狱边，亦会提携楚城里。峥嵘磊落世两见，断蛟剸兕窃所耻。天下尝令万事平，匣中不惜千年死。朝驰咸阳暮云中，此间未必皆成功。但看古来功名士，杀身溅血俱英雄。嗟哉神物会遇亦有以，至今升腾变化为飞龙。
宫词四首
作者：俞允文
朝代：明

海日初通内苑花，分林香气扑红霞。层层七宝雕阑里，犹有轻烟向外家。雪晴干鹊尚流澌，天子金舆出每迟。新粉未干朝较早，坐熏龙脑熨红泥。一承恩泽入蓬莱，别赐轻？称体裁。剪得辟邪新茧子，并房宫女斗看来。凤城门外踏歌声，院院烧灯彩眊睛。宣与内家分夜直，每从花里听交更。
宫词四首·其一
作者：俞允文
朝代：明

海日初通内苑花，分林香气扑红霞。层层七宝雕阑里，犹有轻烟向外家。
宫词四首·其三
作者：俞允文
朝代：明

一承恩泽入蓬莱，别赐轻？称体裁。剪得辟邪新茧子，并房宫女斗看来。
宫词四首·其三
作者：俞允文
朝代：明
体裁：七言绝句

一承恩泽入蓬莱，别赐轻�称体裁。剪得辟邪新茧子，并房宫女斗看来。
宫词四首·其二
作者：俞允文
朝代：明

雪晴干鹊尚流澌，天子金舆出每迟。新粉未干朝较早，坐熏龙脑熨红泥。
宫词四首·其四
作者：俞允文
朝代：明

凤城门外踏歌声，院院烧灯彩眊睛。宣与内家分夜直，每从花里听交更。
寄于鳞
作者：俞允文
朝代：明
体裁：古风

日夕思君子，遘会何由期。山泽阻且修，念隔难克偕。未见致款曲，亮由心相知。相知不相见，悠悠使我悲。旷若怀古人，千载与我暌。古人虽云远，讵令欢爱携。愿言结兰芳，卒岁永御之。来章倘不乏，应慰长渴饥。
寒食
作者：俞允文
朝代：明

小阁啼莺春漠漠，青霞欲曙柳娟娟。梨花细雨尝新酒，寒食家家起暮烟。
将军行
作者：俞允文
朝代：明

虏骑初传寇，将军别置营。猿肱求陷阵，燕颔请专征。冰壮蛟纹阔，霜坚雉尾晴。抨弦攒月的，镂剑写山精。制敌随形势，全军出死生。怪云冲障落，吉气抱鞍行。泾黑防流毒，山红侦伏兵。雁毛梳雪短，虎迹漫沙平。汉月犹能辨，胡星不可名。相看无一语，醉拔骨都城。
岳山人岱许笼禽见寄贻诗趣之
作者：俞允文
朝代：明

巢居全野性，灵笈每能该。漱玉泉初引，烧丹灶已开。四邻惟种竹，一径自生苔。何日笼禽至，群呼就掌来。
征马嘶送归有光
作者：俞允文
朝代：明

白杨花飞江水黑，江头行人头尽白。青山日出烟尘昏，马上谁为都门客？都门豪客长安儿，蒲萄百斛柳千丝。戎装玉骏邯郸姬，虎旗绣簇红鸦啼。长安三月春未暮，城中不见游人归。游人归，醉满堤。青草长，征马嘶。
感秋作
作者：俞允文
朝代：明

秋日气候佳，水木俱澄鲜。长天开远曙，高树吟哀蝉。半岭度落日，云收众峰偏。天时触情端，一形乃万缠。椿鹄难久恃，况此尘中年。悠悠感微躬，终与徂化迁。
捣衣二首
作者：俞允文
朝代：明

月树朦胧夜色微，清砧不断晓鸦啼。十年少妇闺中力，谁寄辽阳万里衣。重关月色早凉分，夜夜砧声逐塞云。泪尽天南与天北，胡笳同是月中闻。
捣衣二首·其一
作者：俞允文
朝代：明

月树朦胧夜色微，清砧不断晓鸦啼。十年少妇闺中力，谁寄辽阳万里衣。
捣衣二首·其二
作者：俞允文
朝代：明

重关月色早凉分，夜夜砧声逐塞云。泪尽天南与天北，胡笳同是月中闻。
新秋东郊游瞩
作者：俞允文
朝代：明

高斋散凉气，秋郊欣遐瞩。旷岭赴遥波，清云响疏木。日入会田作，荒蹊锄钩涘。孤村生夕烟，新苔入鸣犊。归来无余物，山月乱简牍。
无题
作者：俞允文
朝代：明

青衿白臂紫绡裳，翡翠斜分十二行。最爱隔花人不见，玉盆间自浴鸳鸯。
春思曲
作者：俞允文
朝代：明

江南花时二三月，少妇乘春逐芳节。心性稳惬含清真，弄影晴川自流悦。青丝刻带锦作裳，宝扇轻摇翡翠光。芸房露冷春窗火，兰径烟开粉腻香。七彩明珰九华佩，紫縠文罗掩秋翠。绣额花丛千万色，玉腕奇姿发春媚。含思缄情不相识，步步遗芳去无迹。回簪转黛飞参差，才过东城又南陌。南陌东城春事深，离思杳杳花阴阴。坐对流莺啼歇处，闲窥清镜理瑶琴。晨鹍凄清不可闻，恨断吴烟怨楚云。自是琴心挑不得，还同孤月向黄昏。
晚晴溪上
作者：俞允文
朝代：明

暑雨池上歇，衍漾菰蒲清。凉阴满庭户，新云依树生。天风泠然来，飘飘欣体轻。始悟幽事惬，弥令兹意平。
有感
作者：俞允文
朝代：明

汉武求仙事最迂，自然山泽尽清臞。蓬莱不信无人到，紫殿清斋学步虚。
泉
作者：俞允文
朝代：明

能将映地复飞空，冷色遥清石上松。千载已无人洗耳，祇应流入乱山中。
游圣像寺作
作者：俞允文
朝代：明

野寺始独到，新晴欣夏凉。芳飙青丛丛，竹阴覆房廊。寒棕剪高翠，过雨桐花香。川梁通焕景，林殿疏夕阳。耳目暂清暇，都将尘垢忘。何时来永栖，放迹无何乡。
独坐
作者：俞允文
朝代：明

独坐高斋里，悠然向夕曛。天空山势出，树断水光分。远色看成霭，轻阴随度云。谷中人世隔，麋鹿自为群。
登毗卢阁
作者：俞允文
朝代：明

古阁秋气清，千里灭烟雾。连山开云秀，颓城断行路。残僧戍荒斋，寒鸟落高树。中多故人情，停杯日空暮。
登铜井最高顶望太湖
作者：俞允文
朝代：明

五月辞人喧，浮舟信沿洄。连雨忽澄霁，千崖洗莓苔。遂登铜井巅，旷望无氛埃。川豁波浩浩，云卷天地开。飞流洒空中，长飙荐惊雷。却顾西落日，松声暝猿哀。于此若可憩，抚景相徘徊。
秋怀
作者：俞允文
朝代：明

商飙肃天宇，激志惊序换。嘒嘒寒蜩鸣，而无蠛蠓乱。珍簟荫浮凉，薄云鉴幽幔。凄清戒露鹤，瞭唳候霜雁。朗月翳高隅，重昏讵能旦。蕴结易云夕，拙薄婴世患。秉此耿介怀，无徒取妖玩。
秋怀诗
作者：俞允文
朝代：明

凉风金石劲，悲气壮隆烈。晶宇荡暄浊，轻脆竞摧折。松柏有殊性，遂与众卉别。是时阳鸟至，叫啸霜中月。力尽羽翼单，欲奋不得发。何以表天骨，沉吟犹未决。
秋日登毗卢阁和韵
作者：俞允文
朝代：明
体裁：七言律诗

金园宝树含朝爽，寂寞烟萝象外盘。坐上青莲看欲动，兴中白雪和应难。四山暝色依人近，一笛秋声向夕阑。别有仙坛花未落，更宜留步月中看。
胡笳曲
作者：俞允文
朝代：明

长风吹高海底月，半落洮河色如雪。胡笳写出陇头声，千声万声吹不歇。此时都尉兵初尽，此夕单于阵方结。沸地黄沙冻欲牢，连天白草烧难热。玉箸啼还遍，红颜坐相诀。《杨柳》曲中离别久，《梅花》管里音书绝。胡笳本是从胡起，曲曲缘云咽流水。飞入重城怨已深，听临遥塞愁应死。谁知沙畔卷寒芦，一曲能消胆气粗。更使胡雏双泪落，万群嘶月过飞狐。
蜂
作者：俞允文
朝代：明

春晴逢谷雨，泛滥绕林篁。逐醉萦轻袂，缠花猎异香。丛栖悬玉宇，叠构隐金房。灵化知何术，神功寄药王。
赠任别驾擢太仓兵备
作者：俞允文
朝代：明

循吏临戎日，将军授钺朝。胜归千里外，敌取万人骁。玉剑秋魂冷，金镳夜壁遥。建牙停野色，吹角动金飙。调？方疑虎，抨弦合坠雕。平吴杜元凯，破虏霍嫖姚。尝苦天心应，巡寒士气饶。伫看氛祲息，还珥汉廷貂。
赠任别驾擢太仓兵备
作者：俞允文
朝代：明
体裁：五言排律

循吏临戎日，将军授钺朝。胜归千里外，敌取万人骁。玉剑秋魂冷，金镳夜壁遥。建牙停野色，吹角动金飙。调�方疑虎，抨弦合坠雕。平吴杜元凯，破虏霍嫖姚。尝苦天心应，巡寒士气饶。伫看氛祲息，还珥汉廷貂。
赠性公
作者：俞允文
朝代：明

性公老禅僧中杰，目似青莲心似铁。天花结鬘垂庞眉，香气随风生顶穴。心持贝叶日千遍，手拄猢狲藤百节。庭前柏子菩提青，阶下澄溪无恼热。经行处处藏烟雾，生世无心路长绝。我来兰若多年所，自笑鸠留困于此。吾师五指能四分，僧跋时时还入耳。何年更乞甘露偈，一洒清凉润肌髓。
赠法真上人
作者：俞允文
朝代：明

高僧不出住花宫，百毳袈裟手自缝。遥想千岩秋色里，六时放梵下虚空。
送叶伯寅游南都
作者：俞允文
朝代：明

朝日扬素景，零露泫盈条。归雁辞碣石，嗷嗷厉曾霄。念子遵旧都，整策陟岩椒。北眺穷朔垂，东瞻越江涛。崇云象山岳，双阙郁岧峣。过彼双阙间，冠盖相游遨。四节随飙逝，茂时乏嘉招。骏骥弃不收，踠足有余骄。所期必鸿举，齐辔群龙朝。非子良见眷，岂复絷场苗。信心惬中赏，沈吟结清谣。共期玄冬月，欢谈憩林巢。
送吴处士
作者：俞允文
朝代：明

春来愁雨复愁寒，此夕怜君各尽欢。明日舟行三十里，城中山色隔城看。
送归开甫之信都（有引。开甫即震川先生熙甫也）
作者：俞允文
朝代：明

百里长城县，山回万壑纡。阳坡眠觳觫，阴洞产于菟。紫笋披云摘，青兰带草锄。土风饶险劲，案牍少欢愉。卓茂存心古，钟离与众殊。名高翻忤俗，道大不因愚。此日腾交戟，何人悔失珠。九方沉藻镜，万匹混迍夬。自是龙为友，无烦舄化凫。周王求八骏，非尔欲谁须。
送梁伯龙游楚并寄周水部
作者：俞允文
朝代：明
体裁：古风

浮舟入楚江，浩荡千里豁。况值清秋时，逸兴不可遏。云来巫峡长，木落洞庭阔。故人渺何许，引领向天末。
送王明善（有序）
作者：俞允文
朝代：明

威凤集珍条，积风限高翔。巨鲲志江海，尺泽焉足量。懿兹中林士，敷文聊颉颃。块然寡徒偶，举足蹈峻防。伸眉竟何阶，念之郁中肠。抑我同心欢，乖离越他乡。他乡三千里，道狭草木长。白露浩已盈，但恐沾衣裳。
送陆山人明谟之上都谒王中丞
作者：俞允文
朝代：明

志士怀悾愡，容发苦见侵。敝裘日芜秽，抱剑中夜吟。古剑无文章，精气惟寒阴。慷慨揽长辔，结托将远寻。张仪犹有舌，范雎岂无心。君家橐中装，尝卖千黄金。得势在仓卒，昔贱今所钦。王公命代豪，长策制妖祲。亲承圣主顾，幕下无陆沉。珠玉诚所希，何惧山泽深。谅蒙知音赏，开此平生襟。
题黄鹤楼寄徐子舆按察
作者：俞允文
朝代：明
体裁：古风

昔闻兹楼峻，飞甍丽城阇。仙事久芜绝，江流空自纡。旁瞩俯汉沔，周览辨荆巫。浩汗积气中，恍若泠虚无。想像临眺美，惟应人境殊。徐侯卓才杰，讼平多叹誉。于焉葺颓圮，百栱矜扶疏。欲畅万古欢，邀我以游娱。逶迤路修迥，恨无双飞凫。矫首白云外，遥心落天隅。
鸡
作者：俞允文
朝代：明

月落空营旧垒低，寒风猎猎大荒西。惊魂易断江南梦，恼杀重城未晓啼。
重九登狼山
作者：俞南岳
朝代：明
体裁：七言律诗

九日同登江上台，昙花贝树净氛埃。青霄故削芙蓉障，黄菊频浮竹叶杯。沧海风微鲸已遁，楚天霜落雁初来。答嘲不数龙山客，作赋真怜邺下才。
游桃川
作者：俞南金
朝代：明
体裁：五言排律

久眷仙源胜，丹台石径迢。桃花流水绕，归鹤峭峰高。落日云中阁，飞泉洞口桥。江平孤屿出，冈断两溪交。山翠晴偏好，岚烟午不消。牧歌林答响，树色雨增娇。竹韵轻摇玉，松声碎落涛。境幽仙可挹，地僻隐堪招。胜地难常好，名区近亦寥。元亭留晓节，霞槛集官轺。驿路非秦世，汀蓠自楚骚。保釐知政拙，奔走念民劳。问酒聊酬兴，探奇暂避嚣。太平怜往事，功业愧征袍。何日询耕敛，重来访野樵。
寄彦衡弟
作者：俞原
朝代：明

衰病侵寻雪满颠，悭囊不仗买山钱。齑盐蔬食无兼味，风雨茅茨只数椽。孤陋岂能谐世态，六藏聊复待天年。弟兄音问何由得，老眼时时望日边。
球灯
作者：俞原
朝代：明

筠裁骨骼巧玲珑，寸草光中幻化同。龙甲片含天水碧，鲛绡影透海霞红。银花璨动长空月，宝带交飘午夜风。瑞兽喷香珠翠绕，分明人在水晶宫。
走马灯
作者：俞原
朝代：明

楮国城垣咫尺高，中军有警夜焚膏。旌旗簸影连戎垒，剑戟交光出虎牢。逐电龙媒争踊跃，蒙烟雉堞绕周遭。英雄报本分明见，寸草心驰不惮劳。
次孙太白幽居杂兴
作者：俞友行
朝代：明
体裁：五言律诗

地僻寡生事，春深渐辍耕。句从双屐得，云自一筇生。茆栋营将落，瓜田种欲成。何时逢石髓，脱屣弃浮名。
满江红·口贞居开得月轩
作者：俞和
朝代：明
体裁：词

□□桃华，又一□、元都春色。彷佛记、主家阴洞，不多尘迹。竹里棋枰憎鸟污，人间鹤语无人识。□古风、迟暮却相逢，庞眉客。沟水涨，云充斥。环堵隘，花狼籍。似石鱼湖小，酒船宽窄。庭下已生书带草，傍人错认扬雄宅。问青天、明月落谁家，无心得。
汉江鸭绿
作者：俞士吉
朝代：明
体裁：古风

落日行大堤，爱此春江绿。谁云可染衣，华我襄民服。谁云可作醅，取我襄民足。临流不敢唾，聊以鉴眉目。轻风生微澜，胡能照心曲。无端双白鸥，飞来镜中浴。试问沧浪翁，借尔槎头宿。飞梦绕天河，弗顾鳊鱼熟。
素馨花
作者：俞士琮
朝代：明

远从胡国著芳名，移向羊城百亩清。浴罢晚风吹末利，沿街都是卖花声。
送民部谭衡阳还朝
作者：俞士琮
朝代：明

与君万里别，相送若为情。夹岸花争发，沿山鸟乱鸣。帆悬春水色，楫带早潮声。此去银河近，仙槎风浪平。
集唐赔高贞之
作者：俞士琮
朝代：明

自我栖幽岩，逢君话故山。怡神紫气外，洗足野云间。诗思应须若，世情今已閒。饮人聊割酒，林下闭元关。
与尹推府
作者：俞大猷
朝代：明

匣内青锋磨砺久，连舟航海斩妖魑。笑看风浪迷天地，静拨盘针定夏夷。渊隐虬龙惊阵跃，汉飞牛斗避锋移。捷书驰报承明主，沧海而今波不澌。
招宝山
作者：俞大猷
朝代：明
体裁：七言律诗

缥缈蓬莱咫尺间，星槎此日偶跻攀。乾坤万里浮苍壁，形势千年等玉关。岛屿鸟言遥献译，楼台蜃市幻成栏。君恩自是洪如海，仰慰升平始解颜。
短歌行赠武河汤将军擢镇狼山
作者：俞大猷
朝代：明

蛟川见君蛩然喜，虎须猿臂一男子。三尺雕弓丈八矛，目底倭奴若蚍蚁。一笑遂为莫逆交，剖心相示寄生死。君战蛟川北，我战东海东。君骑五龙马，我控连钱骢。时时戈艇载左馘，岁岁献俘满千百。功高身危古则然，谗口真能变白黑。赭衣关木为君冤，君自从容如宿昔。顾我无几亦对簿，狱中悲喜见颜色。君相圣明日月悬，谗者亦顾傍人言。贷勋使过盛世事，威弧依旧上戎轩。君今耀镇狼山曲，云龙何处更相逐。春风离樽不可携，短歌遥赠亦自勖。与君堕地岂偶然，许大乾坤着两足。一度男儿无两身，担荷纲常忧覆泬。皓首期君共努力，秋棋胜着在残局。燕然山上石岩岩，堪嗟近代无人涘。与君相期瀚海间，回看北斗在南关。功成拂袖谢明主，不然带砺侯王亦等闲。
舟师
作者：俞大猷
朝代：明

倚剑东溟势独雄，扶桑今在指挥中。岛头云雾须臾尽，天外旌旗上下翀。队火光摇河汉影，歌声气压虬龙宫。夕阳景里归篷近，背水阵奇战士功。
无
作者：俞子木
朝代：明
体裁：联

父冢宰，子冢宰，秉一代之铨衡；兄司徒，弟司徒，总两京之会计。
上叶少师
作者：俞安期
朝代：明
体裁：七言律诗

向闻谈麈自从容，牙后津津及老农。羊祜虚劳称舞鹤，叶公转自好真龙。亭开一亩成玄草，家近三山是赤松。久为扫门吾独耻，可容策杖客相从。
东濠杂兴
作者：俞安期
朝代：明
体裁：六言诗

青溪东九西九，白鸟朝双暮双。结屋何殊柳浪，投竿别是桐江。
代送中使织衮还朝
作者：俞安期
朝代：明

织罢冰绡进御归，鲛人水国暂停机。自怜不及吴蚕老，一吐新丝上衮衣。
卜居阳羡
作者：俞安期
朝代：明
体裁：五言律诗

鸡犬成墟落，萧萧半亩宫。湖山元作长，田舍复成翁。五口中人产，千家太古风。无由知帝力，耕凿自为功。
哭莫方伯子良
作者：俞安期
朝代：明

濯研池犹墨，邀宾径欲荒。草青仍倒薤，树白已垂杨。夕鸟行书几，寒云发影堂。修文之帝所，扶侍有仙郎。
夜过承恩寺与吴允兆谈旧得离字
作者：俞安期
朝代：明

两度高楼夕，孤钟落木时。悲欢残夜语，生死故交期。傲骨贫偏长，浮名久渐疑。十年身借客，犹自愧要离。
忆家
作者：俞安期
朝代：明
体裁：五言律诗

故国千山外，经秋远别离。浮生能几日，为客此多时。衰眼高堂泪，寒砧少妇悲。天涯念游子，风雨共凄其。
怀方子及时谪滇南盐官
作者：俞安期
朝代：明

一辞画省动经年，疲马长驱万里天。汉女蛾眉同辇妒，楚臣芳草异乡怜。谪居敢怨监盐井，领郡应须乞酒泉。魂梦苍茫愁远道，夜郎西去总蛮烟。
曹能始荔阁啖荔子歌
作者：俞安期
朝代：明
体裁：古风

曹园古荔满林壑，中连双树如团幕。间叶纷疑火齐生，垂枚定道红星落。主人抗树起高阁，荔子环如挂璎珞。绀紫累累高下悬，朱丹点点东西错。千枝任摘雕阑前，金盆沃浸青琳泉。香触何知屡咽唾，口馋便觉双流涎。须臾裂却丹霞壳，剖出冰肌皎于玉。薄绡浅绛卸中衣，滑泽光莹恣餐足。牙后深甘玉女肪，喉间不厌杨妃肉。一时遽尽三百枚，通灵已觉成仙胎。毛髓初疑换丹药，羽翰辄欲升瑶台。漳州大橘大如盎，甘美不如何足想。吴越杨梅岂乏甘，较之仙味宁不惭。龙眼犹令奴作匹，其馀琐琐安足述。海内如推百果王，鲜食荔支终第一。
望海二首
作者：俞安期
朝代：明

纷纷灵异变昏朝，阴火随波远自飘。龙藏函经连水府，蜃楼开市借云霄。星临东极无分野，山入南荒有沃焦。日日潮来长应候，似应西答百川朝。汤谷遥看接汉津，浮槎真可犯星辰。天穷岛客西开户，水阔鲛人下结邻。异鸟避风曾祀鲁，神鞭驱石想经秦。桑田那接蓬莱上，翠辇东南总浪巡。
望海二首·其一
作者：俞安期
朝代：明

纷纷灵异变昏朝，阴火随波远自飘。龙藏函经连水府，蜃楼开市借云霄。星临东极无分野，山入南荒有沃焦。日日潮来长应候，似应西答百川朝。
望海二首·其二
作者：俞安期
朝代：明

汤谷遥看接汉津，浮槎真可犯星辰。天穷岛客西开户，水阔鲛人下结邻。异鸟避风曾祀鲁，神鞭驱石想经秦。桑田那接蓬莱上，翠辇东南总浪巡。
武夷二首·其一
作者：俞安期
朝代：明
体裁：古风

晨兴命篙师，溯流泛清汜。鹢首转石湍，九曲兹其始。峰峦纵异姿，崖壁夹重诡。参错骇愕形，万状不相似。林林从孤舟，纷纷列两涘。回眺天柱石，端立若冠峙。其上亦宏奥，云有天池水。易代投玉简，遣使历千祀。子骞谪居时，仙客咸来止。晋代八真人，异姓四女子。谪籍周有期，上升具由此。控鹤彼何人，曾否来主礼。
武夷二首·其二
作者：俞安期
朝代：明
体裁：古风

絷缆仙船岩，三曲渐已及。云何二仙艇，中壁悬石隙。岁月固不知，神化亦奚测。更无尧年潦，安得逮兹息。岂坠绛渚间，天路将安适。或由巨灵掌，携之化人国。莫谓藏壑牢，夜半负有力。愿借拯迷津，众人免沈溺。
沅江杂述二首
作者：俞安期
朝代：明

山过白马渡，千里断平原。水出云根上，帆行石峡门。未寒厓已冻，不雨昼多昏。何自闻人语，荒荒虎豹村。平明逢绝浦，幽晦气萧萧。青浪吹花涌，玄云作叶飘。傍林愁啸鬼，刺水惧潜妖。近午欣看日，羁魂始自招。
沅江杂述二首·其一
作者：俞安期
朝代：明

山过白马渡，千里断平原。水出云根上，帆行石峡门。未寒厓已冻，不雨昼多昏。何自闻人语，荒荒虎豹村。
沅江杂述二首·其二
作者：俞安期
朝代：明

平明逢绝浦，幽晦气萧萧。青浪吹花涌，玄云作叶飘。傍林愁啸鬼，刺水惧潜妖。近午欣看日，羁魂始自招。
潘大司空起拜御史大夫再督河漕奉寄二首·其一
作者：俞安期
朝代：明
体裁：七言律诗

徵书新起大司空，再历宣房旧筑宫。刍粟转输关国计，漕渠疏控见神功。河源争谓来天上，水势齐驱入地中。秦日岂须论郑国，周年何忝拜毛公。
潘大司空起拜御史大夫再督河漕奉寄二首·其二
作者：俞安期
朝代：明
体裁：七言律诗

瓠子悲歌似汉家，老臣宁许久悬车。凿渠昔见传龙首，开府今仍建虎牙。淇苑秋云分楗竹，金堤春水下桃花。从君倘许寻源去，斗畔重占犯客槎。
登少室
作者：俞安期
朝代：明
体裁：七言律诗

嵩高中断并神丘，杖底泉开颍水流。低度岚阴连太室，远分山色绕中州。挂衣春树三花满，拥幔晴云五彩浮。遥傍星楼天半宿，少微永夜在峰头。
登祝融峰
作者：俞安期
朝代：明
体裁：七言律诗

中天积气入清凉，云雾翻看地混茫。雨挟苍龙奔下岭，星悬朱鸟定南方。何年石篑藏金简，自古山祗礼赤璋。坛上长流青玉乳，神池高奉帝台浆。
登秦驻
作者：俞安期
朝代：明
体裁：七言律诗

地尽危峰远望开，惊波直见海门回。翠华驻辇空秦跸，彩笔观涛有汉才。纷动梵音雷下震，长驱山势雪东来。探奇不尽登临兴，无奈狂心托酒杯。
谒禹陵
作者：俞安期
朝代：明
体裁：五言排律

水土开荒服，忧勤任圣躬。八年忘内顾，四载毕前功。历数虞咨及，巡游夏谚同。会稽临绝徼，道里记方中。玉帛诸侯集，梯航万国通。重辉扶舜日，后至戮防风。论德人无间，传家祚莫终。寝园非远隧，祠庙异卑宫。祭本天酬孝，民犹俗尚忠。穴深藏诡物，石立窆神工。秘守玄�使，奇探太史公。为鱼心感叹，酌水意尊崇。草莽成臣礼，精灵鉴鄙衷。愿为松柏树，朝暮护青葱。
过洞庭湖
作者：俞安期
朝代：明

南北占星日，相随任远飘。舆图沦浩荡，舟楫变昏朝。雁力翻风尽，蛟宫隐浪遥。最怜无定处，雷雨失青霄。
送余伯祥太史奉使还朝
作者：俞安期
朝代：明
体裁：七言律诗

虎观频年侍圣颜，乘轺忽下五云间。剪桐远奉分封命，视草重趋入直班。仗外晴烟看蓟阙，马头春树识燕山。怀君不为弹冠意，清梦时时绕汉关。
送刘长卿备兵滇南·其一
作者：俞安期
朝代：明
体裁：七言律诗

南国初辞法从班，霜飞绣谷楚云间。前驱弩骑三千士，内固岩城十二关。传过赤虺浮瘴水，诏来金马祀名山。文章须遣通南极，为领华风到百蛮。
送刘长卿备兵滇南·其二
作者：俞安期
朝代：明
体裁：七言律诗

柱后高冠著惠文，旌麾按部拥风云。山行金齿搜蛮垒，水战昆明习汉军。落日重围原上猎，有时小队障前分。西南君长孤悬地，天际铜标想旧勋。
送顾道行副宪之山东
作者：俞安期
朝代：明
体裁：七言律诗

斗鸡走马俗称雄，绝岛穷边路亦通。卉服仍教归禹贡，短衣须遣变齐风。岳云今古悬封上，海日寻常起夜中。我有所思愁远道，自今长望泰山东。
龙君扬赴永安赋别二首
作者：俞安期
朝代：明

迢递边夷戍，悲酸绝海行。百忧缘国事，一哭岂私情。积气寒相结，江声夕未平。离鸿何意识，哀怨向人鸣。功罪宁论实，驰驱只自伤。一身酬谤牍，九死列戎行。海树交吹瘴，蛮花不受霜。长城谁可倚，今日尔投荒。
龙君扬赴永安赋别二首·其一
作者：俞安期
朝代：明
体裁：五言律诗

迢递边夷戍，悲酸绝海行。百忧缘国事，一哭岂私情。积气寒相结，江声夕未平。离鸿何意识，哀怨向人鸣。
龙君扬赴永安赋别二首·其二
作者：俞安期
朝代：明
体裁：五言律诗

功罪宁论实，驰驱只自伤。一身酬谤牍，九死列戎行。海树交吹瘴，蛮花不受霜。长城谁可倚，今日尔投荒。
咏碧山吟社八景 其一 十老亭
作者：俞宪
朝代：明

木声凄洞户，竹色净榱题。寂寞怀贤处，依依但赋诗。
咏碧山吟社八景 其七 芙蓉径
作者：俞宪
朝代：明

名花夹径栽，秋色翳高台。台下行吟者，花神莫浪猜。
咏碧山吟社八景 其三 龙缝泉
作者：俞宪
朝代：明

龙罅吐泉清，谁穿龙缝成。小池风雨夜，真有饮龙声。
咏碧山吟社八景 其二 流馨亭
作者：俞宪
朝代：明

香柚旧垂双，新枝又几霜。愿将勿剪意，窃此召公棠。
咏碧山吟社八景 其五 借山亭
作者：俞宪
朝代：明

谁欲借名山，山灵可否间。乾坤俱是借，何岁自应还。
咏碧山吟社八景 其八 古木坡
作者：俞宪
朝代：明

柯满近松坡，千载映嵯峨。石上留诗处，题名半灭磨。
咏碧山吟社八景 其六 涵碧池
作者：俞宪
朝代：明

一水满前池，清风漾碧漪。野人时弄水，惟有白云知。
咏碧山吟社八景 其四 濯缨亭
作者：俞宪
朝代：明

华冕久忘情，归来濯旧缨。濯时歌孺子，明月在南荣。
咏碧山吟社八景·十老亭
作者：俞宪
朝代：明

木声凄洞户，竹色净榱题。寂寞怀贤处，依依但赋诗。香柚旧垂双，新枝又几霜。愿将勿剪意，窃此召公棠。龙罅吐泉清，谁穿龙缝成。小池风雨夜，真有饮龙声。华冕久忘情，归来濯旧缨。濯时歌孺子，明月在南荣。谁欲借名山，山灵可否间。乾坤俱是借，何岁自应还。一水满前池，清风漾碧漪。野人时弄水，惟有白云知。名花夹径栽，秋色翳高台。台下行吟者，花神莫浪猜。柯满近松坡，千载映嵯峨。石上留诗处，题名半灭磨。
斋中有怀
作者：俞宪
朝代：明

离思莫能扫，延绵及远道。远道思云谁，庭荆与池草。百卉春复秋，故园令人老。眷眷鹡鸰篇，翻飞苦不早。
春日偕计部王君良贵佥宪赵君介夫游医巫闾山观音阁
作者：俞宪
朝代：明
体裁：七言律诗

共惜医闾春已暮，相将枰榼踏平沙。为寻灵帝新奇迹，遍访闾王旧法华。磐石舞衣桑落酒，洞瀛歌扇小桃花。更从绝顶闻樵唱，海岳烟霞第一家。
留题石门
作者：俞宪
朝代：明

地脉逢溪断，双门据险开。朝昏常不掩，疑有玉人来。
登黄鹤楼
作者：俞宪
朝代：明
体裁：七言律诗

谁怜王粲在荆州，千载空悲鹦鹉洲。云里旧谙三殿路，春来独上一层楼。风吹江舸凌晨发，雨暗山衙向晚留。人世去来元不定，栏前看遍水中沤。
送陆明府之任
作者：俞宪
朝代：明

东望卢龙镇，君行岁载阴。昔年操瑟侣，今日抱琴心。戌苦寒花发，庭闲露草深。试听歌出牧，霄汉有知音。
喜复碧山吟社次王侍御韵
作者：俞寰
朝代：明

先辈风流是指南，由来名社众俱谙。废兴一瞬浮云过，才俊三生正气涵。丘壑依然门改启，松萝无恙客重探。凭君笑问轮回事，输却如来七宝龛。
病中斋居
作者：俞寰
朝代：明

卜筑青林下，芸窗傍涧开。微风竹引入，斜月树分来。乐到琴书满，忧非贫病催。圣朝无弃士，园壑且悠哉。
重修观鹅亭应秦从川封君
作者：俞寰
朝代：明

几经游息右军庄，每叹萧然草树荒。世事浮云多变幻，人间名胜有兴亡。鼎新台榭风流在，坐对鹅群意绪长。洛下耆英方作社，黄庭写罢墨花香。
题画梅二首·其一
作者：俞山
朝代：明
体裁：七言绝句

春帘高捲透疏风，瘦影萧萧望若空。肠断不堪还染翰，九霄环佩夜玲珑。
题画梅二首·其二
作者：俞山
朝代：明
体裁：七言绝句

生来绝胜董娇娆，冻粉含香玉影摇。十二楼头明月满，不胜清泪湿鲛绡。
病起口占
作者：俞庸
朝代：明

忆昔辞家塞北游，朝来何事怯新秋。床堆药裹尘侵几，风静书窗月满楼。伏枥长鸣怜老骥，引杯含泪惜吴钩。旌旗明灭西城路，落日长烟起暮愁。
一剪梅 姚太仆世所重九日枉驾小园，偶谈弇州先生小词，即依体口占一首见赠，因效颦寸首奉荅 其一
作者：俞彦
朝代：明
体裁：词

传闻海上有仙山。道是蓬山。难到蓬山。未如小圃一拳山。水也环山。树也环山。君来访我到家山。携手登山。节届登山。西风吹落小方山。便是龙山。何必龙山。
一剪梅 姚太仆世所重九日枉驾小园，偶谈弇州先生小词，即依体口占一首见赠，因效颦寸首奉荅 其二
作者：俞彦
朝代：明
体裁：词

为人性僻僻于山。梦里游山。病里思山。莫教一日不看山。淡冶春山。刻露秋山。吴兴自古擅名山。水有菁山。陆有杼山。劝君莫更恋家山。为尔耽山。故效他山。
一剪梅·其三
作者：俞彦
朝代：明

与君先后赋还山。我爱江山。君爱湖山。非关褊性合栖山。叵奈冰山。转忆云山。投琼佳句到青山。仰止高山。弦绝牙山。而今宿草北邙山。梦破鱼山。泪洒牛山。
一剪梅·姚太仆世所重九日枉驾小园，偶谈弇州先生小词，即依体口占一首见赠，因效颦寸首奉荅
作者：俞彦
朝代：明

传闻海上有仙山。道是蓬山。难到蓬山。未如小圃一拳山。水也环山。树也环山。君来访我到家山。携手登山。节届登山。西风吹落小方山。便是龙山。何必龙山。为人性僻僻于山。梦里游山。病里思山。莫教一日不看山。淡冶春山。刻露秋山。吴兴自古擅名山。水有菁山。陆有杼山。劝君莫更恋家山。为尔耽山。故效他山。与君先后赋还山。我爱江山。君爱湖山。非关褊性合栖山。叵奈冰山。转忆云山。投琼佳句到青山。仰止高山。弦绝牙山。而今宿草北邙山。梦破鱼山。泪洒牛山。
三台·咏南都
作者：俞彦
朝代：明

看山围故国如昨，女墙月来还去。吴楚分、地作镇龙盘，江海汇、天成虎踞。前朝事、燕子能相语。总不过、偏安割据。逞浮艳、子夜铜鞮，恣淫乐、后庭琼树。迤千年唐联五代，宋朝南渡尤误。画江守、苟活到钱塘，舍神皋、翻资胡虏。任潮打、空城晨暮。天留靳、绛节薇垣，待时到、都归真主。见储胥紫气簇拥，未央瑞云浓护。万斯年、重译亘梯航，千八百、共球欢舞。秦淮绕、御苑通仙澍。望翠烟、钟阜凝贮。玉衣举、铁马常趋，祀光辉、夜旋龙驭。
三游洞
作者：俞彦
朝代：明
体裁：五言绝句

洞里天地阔，洞外日月长。峡山驱涛来，平楚青茫茫。
丑奴儿·占赠
作者：俞彦
朝代：明

奴儿天与丰姿占，琢玉团酥。无可形摹。转把奴儿作丑呼。神仙队里曾偎揣，目眩魂徂。记得模糊。待写云英当丑奴。
东风齐着力·戊辰除夜
作者：俞彦
朝代：明

圣主初元，星回佳候，物意嶙峋。沉香火底，爆竹彻明闻。正值调和玉烛，遍寰宇、尽人阳春。尽今夜，加添甲子，漫守庚申。笑语逡巡。又早是、一宵两岁平分。赏心乐事，都施少年人。只愿安康履顺，团圞聚、贤子贤孙。还凭仗，东风着力，吹入寒门。
临江仙 其一 元旦
作者：俞彦
朝代：明

昨夜今朝争几许，共惊年去年来。青阳晨度赤城开。晴光摇草树，佳气入楼台。想得羲和都不异，人间强自安排。条风初试软金杯。休夸一岁首，明日又相催。
临江仙 其二 集曲名
作者：俞彦
朝代：明

卖花声过园林好，唤人沉醉东风。亭前柳映小桃红。称人心意，娇面玉芙蓉。月云高处迎仙客，绮罗香艳重重。小蓬莱下喜相逢。画堂春满，宝鼎瑞云浓。
临江仙·元旦
作者：俞彦
朝代：明

昨夜今朝争几许，共惊年去年来。青阳晨度赤城开。晴光摇草树，佳气入楼台。想得羲和都不异，人间强自安排。条风初试软金杯。休夸一岁首，明日又相催。卖花声过园林好，唤人沉醉东风。亭前柳映小桃红。称人心意，娇面玉芙蓉。月云高处迎仙客，绮罗香艳重重。小蓬莱下喜相逢。画堂春满，宝鼎瑞云浓。
何满子·宫词
作者：俞彦
朝代：明

草色侵帘入户，月光似水连天。才唱一声何满子，顿抛双泪君前。自是宸游无暇，非关薄命婵娟。二六栏凭辇路，十三徽隐哀弦。那有闲情买词赋，赋成谁奏甘泉。但祝冈陵岁岁，不妨箧扇年年。
作蚕丝
作者：俞彦
朝代：明
体裁：乐府曲辞

蚕老变作蛹，吐丝外成茧。但见外绸缪，心中无由见。
六幺令·冬夜
作者：俞彦
朝代：明
体裁：词

丽谯初永，良夜寂无哗。帘栊逗来寒信，绛蜡有微葩。应是流澌渐合，霜意满蒹葭。此际堪嗟。空庭月冷，瘦着南枝一树花。不甘萧瑟，强搀和、一半清佳。无奈被余香灺，梦不到天涯。暗想当年此夜，沉醉在他家。几许韶华。都随流水，且听城头咽暮笳。
内家娇·初夏
作者：俞彦
朝代：明

朝来红雨过，房栊静、斜日燕初归。正啼困流莺，病疏浮蚁，昼长人去，璠上双眉。悄心绪，一弯蟾晕小，数叠枕屏欹。山溜渐平，桐阴乍满，稚荷争吐，骄絮还垂。画图春风里。肠断处、种种密约佳期。堪更臂留韦玉，镜惹潘丝。怕旧事江南，桃根重省，新愁塞北，雁字难飞。无计返魂怀梦，应做情痴。
减字木兰花·苦雨
作者：俞彦
朝代：明

春光无主。被底悄寒生夜雨。燕子飞来。不道梅花尚未开。春江已半。恁把岁华都送断。倩语东皇。此后风尘渐可伤。
凤凰台上忆吹箫·月
作者：俞彦
朝代：明

璧影欹悬，冰轮初就，凄清乍人帘钩。想桂宫帝子，甚处空浮。望断青天碧海，今夜里、多在琼楼。微飔动，露华凝玉，雾縠生秋。悠悠。几多恨也，千百种心窝，一霎眉头。向素娥遥诉，私忖还休。应道关卿何事。偏相望、泪逐莲筹。枉教您，孤眠到今，不解人愁。
凤凰阁·玉兰
作者：俞彦
朝代：明

问花神、何事亭亭素玉。忍抛冷艳在空谷。笑领东风无路，着意拘束。困杀您、霜寒露宿。年年无计，早把春光占足。此情和恨半含蹙。谁似我，去空回，一样幽独。好记取、待惊郎目。
千秋岁
作者：俞彦
朝代：明

才过重九，此会胡为者。兰麝煖，琼浆写。亲朋齐致祝，奏伎都妖冶。千秋岁，先生始把尘寰舍。听祝惭颜赭。自分疏狂野。云路拙，投闲且。马牛安足齿，短鬌繁霜惹。宾劝我，一杯聊闰登高也。
千秋岁引·咏杨花
作者：俞彦
朝代：明

做势漫天，凭空布陌。点画青林好颜色。填平石家金埒下。纷飞柳氏章台侧。都不管，灵和殿，永丰宅。一望霸陵情脉脉。多少利名途路客。见此茫茫意萧索。妆成慢夸晴雪舞，锦衾篱溷谁能测。雨兼风，泥共土，红和白。
南乡子 其一 秋闺
作者：俞彦
朝代：明

风雨下樊楼。玉臂寒生不任秋。除却影儿刚剩我，含羞。总在眉峰半寸头。断脸复凝眸。挨过黄昏泪未收。待不思量除是梦，还休。梦醒繇来一样愁。
南乡子 其二 莫愁湖
作者：俞彦
朝代：明

湖上好花株。花好花残总似奴。夫似沉沉湖底月，虚无。一在萧关一在吴。愁月月同孤。说与愁花花向隅。愁月愁花愁欲死，糊涂。是谁题作莫愁湖。
南乡子·秋闺
作者：俞彦
朝代：明

风雨下樊楼。玉臂寒生不任秋。除却影儿刚剩我，含羞。总在眉峰半寸头。断脸复凝眸。挨过黄昏泪未收。待不思量除是梦，还休。梦醒繇来一样愁。湖上好花株。花好花残总似奴。夫似沉沉湖底月，虚无。一在萧关一在吴。愁月月同孤。说与愁花花向隅。愁月愁花愁欲死，糊涂。是谁题作莫愁湖。
南柯子·清明
作者：俞彦
朝代：明

野烧红将敛，重山翠欲流。谁家死别与生留。哭到夕阳零落恨难休。古墓多于草，新坟密似沤。城中歌舞正绸缪。却又等闲白了少年头。
卜算子·小孤山
作者：俞彦
朝代：明

万里卷潮来，一柱当中撑。甚日天公堕宝簪，巧向江心碇。乞与小姑奁，不共彭郎饤。若到宫亭换晚妆，霞落明于镜。
卜算子·贺何若浮举曾孙
作者：俞彦
朝代：明

壮岁子生孙，逾艾孙生子。正合官家极品封，四代都如此。君到伏生年，又几云仍耳。六世金绯共一堂，妆点清朝史。
塞翁吟·书所见
作者：俞彦
朝代：明
体裁：词

热局并巍膴，朝屮辈辈炎炎。偶占取，一身兼。猛做出崇严。自称亦是天骄子，安用退步撝谦。君莫恃，浮图好就，遗看封尖。闲拈。书史事，塞翁旧话，荣辱幻、教人恨添。屈指算、全辽破后，到于今、多少尊官，次第都歼。争如野老，寂寞玄亭，卧起厌厌。
天仙子·吴本如中丞宅颧剧
作者：俞彦
朝代：明

不惜明珠三斛价。长在深闺，罗在华堂下。尊前撮起殚人娇，莺语乍。花光砑。一幅崔徽金粉画。歌舞留袖禅悦暇。供顿清饶，雒浦神仙亚。惊鸿过眼彩霞飞，香散罢。寻思那。惟有白云清梦挂。
如梦令 其一 离别
作者：俞彦
朝代：明

刚道行期还未。挨到临头无计。手掌大于船，偏少风波做美。几许。几许。又早隔重江水。
如梦令 其三 早春郊试
作者：俞彦
朝代：明

草绿南原如绣。风软月华云骤。时得晚林香，昨夜缥梅春透。微嗽。微嗽。惊起避人松鼬。
如梦令 其二 离别
作者：俞彦
朝代：明

火样情儿难驻。冰样恓惶难拒。忍死割将来，步步不如归去。难处。难处。央个梦儿做主。
如梦令·离别
作者：俞彦
朝代：明

刚道行期还未。挨到临头无计。手掌大于船，偏少风波做美。几许。几许。又早隔重江水。火样情儿难驻。冰样恓惶难拒。忍死割将来，步步不如归去。难处。难处。央个梦儿做主。草绿南原如绣。风软月华云骤。时得晚林香，昨夜缥梅春透。微嗽。微嗽。惊起避人松鼬。
小重山·别思
作者：俞彦
朝代：明

片帆烟雨下孤城。数株新录软、茜红明。春江何似玉人情。风乍起，远渚石桥平。且自说归程。小楼深夜月、炙银笙。蓟门幽梦恐难凭。虽有泪，寄不到金陵。
归田乐·本调
作者：俞彦
朝代：明

学秉犁锄，解下腰章，顿抛手板。只悔回头晚。肉眼共盲眼。馋眼。妒眼。合与君山一时铲。仕途原自坦。谁似尔、忙钻热赶。老臣无状，只不贪而懒。雪盏更雨盏。月盏。花盏。美满生涯世间罕。
御街行·秋日向张宾王、周长卿、何充符、衷君含、幼醇恭谒旧内
作者：俞彦
朝代：明

清都福地层城起。集壁翠、凝金绮。凤楼高入五云中，一道片泉接陛。千秋鱼钥，万年虬户，玉殿浑如洗。路迷兴庆西宫里。回辇路、钩陈迤。铜龙掩射日光寒，疑向承明谒帝。萱荚呈祥，三山献秀，常拥真人气。
忆王孙 其一 本题
作者：俞彦
朝代：明

王孙踪迹惯天涯。草绿春归不忆家。晚风和月到窗纱。惜年华。飞絮游丝共落花。
忆王孙 其二 春闺
作者：俞彦
朝代：明

晓来春睡未惺惚。报道郎归便整容。窗外那堪薜荔风。恨添浓。此后何须入梦中。
忆王孙·本题
作者：俞彦
朝代：明

王孙踪迹惯天涯。草绿春归不忆家。晚风和月到窗纱。惜年华。飞絮游丝共落花。晓来春睡未惺惚。报道郎归便整容。窗外那堪薜荔风。恨添浓。此后何须入梦中。
忆秦娥 其一 梅
作者：俞彦
朝代：明

春寒熟。溪梅已绽枝头玉。枝头玉。照人明媚，殢人芬馥。东皇为我怜幽独。小楼细雨眠初足。眠初足。一番花信，一番裀褥。
忆秦娥 其二 春晚遣怀
作者：俞彦
朝代：明

烧灯毕。凄风楚雨人愁寂。人愁寂。三分春事，二分抛掷。西园载酒知何日。南楼遣闷闲凭立。闲凭立。乱山无数，暮云遮讫。
忆秦娥·春思
作者：俞彦
朝代：明

东风薄。晓来次第新红落。新红落。知他何处，任他飘泊。人间谁似多情恶。些儿放了还担着。还担着。个中悄悄，恁甘抛却。
忆秦娥·梅
作者：俞彦
朝代：明

春寒熟。溪梅已绽枝头玉。枝头玉。照人明媚，殢人芬馥。东皇为我怜幽独。小楼细雨眠初足。眠初足。一番花信，一番裀褥。烧灯毕。凄风楚雨人愁寂。人愁寂。三分春事，二分抛掷。西园载酒知何日。南楼遣闷闲凭立。闲凭立。乱山无数，暮云遮讫。
忆长安十首
作者：俞彦
朝代：明

长安忆，最忆是灰尘。地有寸肤皆着粪，天无三日不焚轮。并作十分春。长安忆，其次忆苍蝇。十万八千随处是，囋头嘬耳又呼朋。佛见也须憎。长安忆，其三忆臭虫。天地不仁乃生尔，何缘独聚此城中。夜夜苦相逢。长安忆，其四忆金鞍。头上进贤腰下组，可怜一跌万人看。读书人做官。长安忆，其五忆生涯。眼见桂珠赊不得，耳闻书帕到谁家。债里度年华。长安忆，其六忆居停。俗气官腔都一律，曲房便馆几曾经。更有鬼精灵。长安忆，其七忆卑田。冬到浑身无寸缕，春来随地倒街眠。堪恨不堪怜。艮安忆，其八忆长班。慨京省官为纳户，四衙门倚作冰山。口口唤南蛮。长安忆，其九忆权门。罗刹变成千手眼，金银别砌一乾坤。炙手更惊魂。长安忆，其十忆风波。恶口毒肠三面鬼，盈街塞路九头魔。行不得哥哥。
忆长安十首·其一
作者：俞彦
朝代：明

长安忆，最忆是灰尘。地有寸肤皆着粪，天无三日不焚轮。并作十分春。
忆长安十首·其七
作者：俞彦
朝代：明

长安忆，其七忆卑田。冬到浑身无寸缕，春来随地倒街眠。堪恨不堪怜。
忆长安十首·其三
作者：俞彦
朝代：明

长安忆，其三忆臭虫。天地不仁乃生尔，何缘独聚此城中。夜夜苦相逢。
忆长安十首·其九
作者：俞彦
朝代：明

长安忆，其九忆权门。罗刹变成千手眼，金银别砌一乾坤。炙手更惊魂。
忆长安十首·其二
作者：俞彦
朝代：明

长安忆，其次忆苍蝇。十万八千随处是，囋头嘬耳又呼朋。佛见也须憎。
忆长安十首·其五
作者：俞彦
朝代：明

长安忆，其五忆生涯。眼见桂珠赊不得，耳闻书帕到谁家。债里度年华。
忆长安十首·其八
作者：俞彦
朝代：明

艮安忆，其八忆长班。慨京省官为纳户，四衙门倚作冰山。口口唤南蛮。
忆长安十首·其六
作者：俞彦
朝代：明

长安忆，其六忆居停。俗气官腔都一律，曲房便馆几曾经。更有鬼精灵。
忆长安十首·其十
作者：俞彦
朝代：明

长安忆，其十忆风波。恶口毒肠三面鬼，盈街塞路九头魔。行不得哥哥。
忆长安十首·其四
作者：俞彦
朝代：明

长安忆，其四忆金鞍。头上进贤腰下组，可怜一跌万人看。读书人做官。
念奴娇·早春
作者：俞彦
朝代：明

蕊桃丝柳，带残梅数朵，暗呈春思。雪意霜情犹未断，已觉寒回暖至。绣帐佳人，锦囊才子，简点春衣笥。东皋南陌，酒帘摇飐花肆。追想前日邀宾，重帘深幕，到今都勿事。水色山光人面映，好景一年须记。待得花秾，上林如锦，春老将归次。流光驹隙，人生行乐何俟。
惜余春慢·老伎
作者：俞彦
朝代：明

是月常亏，逢花偏悴，奈可无情乌兔。成阴绿叶，子满枝头，谁遣朅来迟暮。闻道寻春有期，丝柳才黄，乳桃含素。怕多时、前日秋娘庭户，蝶迷蜂误。思往事、天样风情，萍踪沤聚，曾把蛾眉招妒。琵琶写怨，若个青衫，纵有泪痕难赋。闲抚合欢绣衾，挦损凤鸳，消残鸳鹜。古和今、豪富红颜长在，水应西去。
戊辰春日有怀白阳毕老公祖
作者：俞彦
朝代：明

乞得东郊未老身，顿教礼芑失元臣。海鸥巳狎忘机客，楚凤从悲岐路人。一饭何曾遗圣主，二毛真欲感比邻。所嗟辽祲连溟渤，伫看蒲车下隐沦。
折杨柳
作者：俞彦
朝代：明
体裁：乐府曲辞

二月江水平，春洲春树生。垂杨复垂柳，新雨更新晴。荡子年年别，东风岁岁情。
捉搦歌
作者：俞彦
朝代：明
体裁：乐府曲辞

两马异力问舆驺，两丝异色问离娄。两狐异革问司裘，两人异处问蹇修。
捣练子
作者：俞彦
朝代：明

庭静峭，月昏黄。捣练声高夜正长。万绪千丝提不尽。随风和恨过西墙。风峭紧，月模糊。捣练声高忙复徐。欲寄芦河书一纸，边霜莫待染关榆。
捣练子·其一
作者：俞彦
朝代：明

庭静峭，月昏黄。捣练声高夜正长。万绪千丝提不尽。随风和恨过西墙。
捣练子·其二
作者：俞彦
朝代：明

风峭紧，月模糊。捣练声高忙复徐。欲寄芦河书一纸，边霜莫待染关榆。
摊破浣溪沙·咏料丝毬灯
作者：俞彦
朝代：明

剪彩冰毬攒料丝。鬼工人巧两相资。初出毗陵新样子，斗华滋。丁缓侯门呈技日，三郎沉醉未回时。对此传柑倾一盏，不须辞。
春光好·闺思
作者：俞彦
朝代：明

花眼媚，柳腰伸。正芳春。懊恨不曾缘底事，意中人。无绪独依孤枕。有时愁伴重茵。风起絮飞天欲暮，坐含颦。
更漏子 其一 拟古
作者：俞彦
朝代：明

向前时，怜恰好。苦恨情悰较少。今已后，奈情何。情多恨转多。枉周折。须把别。孤馆晓灯明灭。争得似，玉花骢。随君浪荡踪。
更漏子 其三 惜花
作者：俞彦
朝代：明

惜花深，看永夜。愿得迟开迟谢。开若早，谢还轻。凄凉无限情。屏山馆。芳池畔。要得生香不断。梅蕊后，到荼醾。栽教次第催。
更漏子 其二 拟古
作者：俞彦
朝代：明

眼波明，眉岫远。比玉人儿较软。拖绣帔，掩明珰。盈盈入画堂。风似剪。寒侵浅。对袖笼香展。相问讯，两寒温。一番情话新。
更漏子·拟古
作者：俞彦
朝代：明

向前时，怜恰好。苦恨情悰较少。今已后，奈情何。情多恨转多。枉周折。须把别。孤馆晓灯明灭。争得似，玉花骢。随君浪荡踪。眼波明，眉岫远。比玉人儿较软。拖绣帔，掩明珰。盈盈入画堂。风似剪。寒侵浅。对袖笼香展。相问讯，两寒温。一番情话新。惜花深，看永夜。愿得迟开迟谢。开若早，谢还轻。凄凉无限情。屏山馆。芳池畔。要得生香不断。梅蕊后，到荼醾。栽教次第催。
望江南 其一 同周长卿、焦不害咏所见
作者：俞彦
朝代：明

流盼处，相对两峰尖。扇底不防明月上，轻衫微动晚风纤。聊复为郎淹。
望江南 其二 同周长卿、焦不害咏所见
作者：俞彦
朝代：明

寻去路，小径竹林边。却似武陵踪自杳，还如雒浦梦相牵。空来拾翠钿。
望江南·同周长卿、焦不害咏所见
作者：俞彦
朝代：明

流盼处，相对两峰尖。扇底不防明月上，轻衫微动晚风纤。聊复为郎淹。寻去路，小径竹林边。却似武陵踪自杳，还如雒浦梦相牵。空来拾翠钿。
木兰花 其二 别
作者：俞彦
朝代：明

野花如靥香车路。娇莺学语行云度。芳时可奈落红多，幽怨肯随流水去。长短亭标离恨谱。东西陌占销魂处。寸心窝里寸眉尖，容得闲愁千斛贮。
木兰花 即前调 其一 忆旧游
作者：俞彦
朝代：明

长安冠盔多朋侣。兄弟相看忘尔汝。绛纱携伴紫宸朝，绿酒论文清夜午。天涯散后徂寒暑。春梦断来无续处。何缘小草到南曹，始觉前时人近古。
木兰花 即前调 忆旧游
作者：俞彦
朝代：明

长安冠盔多朋侣。兄弟相看忘尔汝。绛纱携伴紫宸朝，绿酒论文清夜午。天涯散后徂寒暑。春梦断来无续处。何缘小草到南曹，始觉前时人近古。野花如靥香车路。娇莺学语行云度。芳时可奈落红多，幽怨肯随流水去。长短亭标离恨谱。东西陌占销魂处。寸心窝里寸眉尖，容得闲愁千斛贮。
柳梢青·柳
作者：俞彦
朝代：明

律转柴门。瞥然青眼，便欲窥人。烟里凝颦，雨中含泪，又是残春。渚宫茂苑休论。但极目、无非断魂。十五桥头，三千殿脚，都已成尘。
桃源忆故人·有约
作者：俞彦
朝代：明

故人家住桃源径。一水盈盈秋静。有约不来魂凝。孤枕屏山映。渔郎自恨仙缘竟。风扫落花无定。何日刀环期订。天上飞明镜。
水调歌头 其一 为友人赠别
作者：俞彦
朝代：明

有意凭谁省，把酒对东风。不知泪痕多少，昨夜梦魂中。记取闲亭别馆，谢却舞裙歌扇，璧影挂疏桐。灯暗衣潜解，香冷被初笼。晚妆却，残粉褪，醉眸慵。两情各诉，相偎常恨不相逢。及见何曾几许，依旧华胥梦断，岐路苦匆匆。马上频回首，此恨有千重。
水调歌头 其二 崇祯丁丑正月初卜日迎春
作者：俞彦
朝代：明

简点王正历，大吉丑到从魁。已过开岁旬满，香漏尚残灰。元旦椒花献颂，人日金花剪胜，都作庆新杯。为滞东皇驾，还待土牛催。稽典礼，戒农事，谨三推。老夫无用，只管问柳与寻梅。梅向阶前破萼，柳在陌头舒眼，如见故人回。定把春婪取，轻肯放伊归。
水调歌头·为友人赠别
作者：俞彦
朝代：明

有意凭谁省，把酒对东风。不知泪痕多少，昨夜梦魂中。记取闲亭别馆，谢却舞裙歌扇，璧影挂疏桐。灯暗衣潜解，香冷被初笼。晚妆却，残粉褪，醉眸慵。两情各诉，相偎常恨不相逢。及见何曾几许，依旧华胥梦断，岐路苦匆匆。马上频回首，此恨有千重。简点王正历，大吉丑到从魁。已过开岁旬满，香漏尚残灰。元旦椒花献颂，人日金花剪胜，都作庆新杯。为滞东皇驾，还待土牛催。稽典礼，戒农事，谨三推。老夫无用，只管问柳与寻梅。梅向阶前破萼，柳在陌头舒眼，如见故人回。定把春婪取，轻肯放伊归。
水龙吟·闻笛
作者：俞彦
朝代：明

谁家玉笛楼中，遏云声断龙吟水。风清万籁，雾净三更，月明千里。散入雒城，曲中折柳，动人乡思。甚天涯孤客，故园摇落，襟袖有、盈盈泪。堪叹流商刻徵。断腹声、旧腔谁系。金谷吹残，武陵调苦，萼楼人醉。便欲乘风，钧天学谱，跨鲸云际。待他年，彷佛君山父老，世间游戏。
江南春·和倪元镇
作者：俞彦
朝代：明

梦破金鸡辞玉笋。门外雀罗看欲静。高楼初旭野销烟，远树依微过人影。柳颦桃笑怯春冷。梧阴未覆墙东井。肩车便软羃罗巾。陌头飞丝香惹尘。兔何忙，乌太急。小院回廊月痕湿。黄昏夜阑次将及。银笙不温钿花碧。我有所思隔都邑。临风斯须为谁立。蓬山只似海上萍。刘郎遗恨空征营。
江城子·同李五岳、周长卿、焦不害、茂潜饮亭亭馆
作者：俞彦
朝代：明

秦淮杨柳澹垂烟。雨余天。弄晴妍。行到画楼，十二锦屏联。人面桃花相映好，金粉地，艳阳年。曲拦幽径隐亭轩。肆芳筵。倚琼仙。最是殚人，心绪总堪怜。含恨含情低絮语，香冷后，月华前。
江城梅花引 即《江城子》，末多一句，似《行香子》、绝非《梅花引》，不知犯何调，姑俟博雅 咏梅
作者：俞彦
朝代：明

古梅芳榭悄含英。冷香凝。满空庭。我共花魂，相对惜孤清。更值众芳摇落后，捻吟髭，霜月下，最关情。罗浮梦断晓参横。句初成。自丁宁。从此一杯，歌底莫教停。化作玉鳞君便见，小桥边，篱落外，巳星星。
江城梅花引·偶成
作者：俞彦
朝代：明

当年陶令赋归兮。悔前非。只嫌迟。能进不如能退勿须疑。君看泰昌天启后，卿与相，争旦晚，便云泥。未曾无食与无衣。是山溪。总堪栖。若到咸阳市里悔何追。上蔡东门谁禁汝，父和子，黄犬骏，兔儿肥。
沁园春·寿李伯英太君
作者：俞彦
朝代：明

寿母康哉，婺星晖朗，高傍三台。见西王法驾，双成旌旆，缤纷旖旎，烂熳昭回。仙李蟠根，灵萱擢秀，管领春风着意栽。天都上，正霞生海峤，云满蓬莱。养堂此日崔嵬。更谁羡、怀清旧筑台。便玉杖扶鸠，金书衔凤，绿尊泛蚁，华发凝鲐。何物斑斓，阶前绣彩，鼎食纶褒次第开。三千岁，待桃花结子，许我重来。
河渎神·本调
作者：俞彦
朝代：明

风色静寒塘。寒花庙里初芳。水光无限拍山光。女伴相携信香。人生何处担情怨。箧里到秋纨扇。回施臂间金钏。归来无语庭院。
洞仙歌·小园水陆二洞成，口号志喜
作者：俞彦
朝代：明

腹裁口减，措大为山费。次第双峰俨相对。更多情、倩得巨掌仙灵，来一擘，便做金庭地肺。共惊奇绝处，在水中央，小艇前穿杳无际。漫夸他五泄，具体而微。应不爽、想见游鱼乐意。但胜侣、心知肯频来，且莫笑愚公，付之一醉。
浣溪沙 其一 听筝
作者：俞彦
朝代：明

燕子矶边潮夜生。凤凰台畔柳春晴。双鬟低按小秦筝。重来南国梅初落，半入凉州月正明。行人何事又关情。
浣溪沙 其七 集句
作者：俞彦
朝代：明

二十余年别帝京。水流花谢两无情。昔时亲友半凋零。案有黄庭尊有酒，醉闻花气睡闻莺。焚香洗钵过余生。
浣溪沙 其三 拟古
作者：俞彦
朝代：明

浸月楼台带月钟。晚风依约到帘栊。踏歌人去书屏空。宝篆印销金粉她，镜台尘满玉花踪。含思含怨寂寥中。
浣溪沙 其九 访炼师
作者：俞彦
朝代：明

花里寻师到杏坛。养真高静出尘寰。机心还逐白鸥闲。迸水定浸香案湿，洞门深锁碧窗寒。东来紫气满函关。
浣溪沙 其二 晚眺
作者：俞彦
朝代：明

片片残霞紫锦披。蒙蒙星气白榆微。欲弦新月似浓眉。独上层台余怅望，十年心事恨多违。旄头何日陨天威。
浣溪沙 其五 改参寥诗
作者：俞彦
朝代：明

风蒲猎猎弄轻柔。欲立蜻蜓不自繇。藕花无数满汀洲。五月临平山下路，蚕成衣褛麦成秋。人家多住浅溪头。
浣溪沙 其八 集句
作者：俞彦
朝代：明

抱得秦筝不忍弹。诗名往日动长安。此中道路古来难。莫道蓟门书信少，人情反复似波澜。阴符在箧老羞看。
浣溪沙 其六 集句
作者：俞彦
朝代：明

欲卷珠帘春恨长。挑花历乱李花香。为谁消瘦减容光。独见彩云飞不尽，更教明月照流黄。海天愁思正茫茫。
浣溪沙 其四 闺意
作者：俞彦
朝代：明

簧暖笙寒调不成。绣鸳鸯底锦衾明。一番花信百愁生。小立房栊无半语，步移栏干待多情。今宵沉醉也还醒。
浣溪沙·听筝
作者：俞彦
朝代：明

燕子矶边潮夜生。凤凰台畔柳春晴。双鬟低按小秦筝。重来南国梅初落，半入凉州月正明。行人何事又关情。片片残霞紫锦披。蒙蒙星气白榆微。欲弦新月似浓眉。独上层台余怅望，十年心事恨多违。旄头何日陨天威。浸月楼台带月钟。晚风依约到帘栊。踏歌人去书屏空。宝篆印销金粉她，镜台尘满玉花踪。含思含怨寂寥中。簧暖笙寒调不成。绣鸳鸯底锦衾明。一番花信百愁生。小立房栊无半语，步移栏干待多情。今宵沉醉也还醒。风蒲猎猎弄轻柔。欲立蜻蜓不自繇。藕花无数满汀洲。五月临平山下路，蚕成衣褛麦成秋。人家多住浅溪头。欲卷珠帘春恨长。挑花历乱李花香。为谁消瘦减容光。独见彩云飞不尽，更教明月照流黄。海天愁思正茫茫。二十余年别帝京。水流花谢两无情。昔时亲友半凋零。案有黄庭尊有酒，醉闻花气睡闻莺。焚香洗钵过余生。抱得秦筝不忍弹。诗名往日动长安。此中道路古来难。莫道蓟门书信少，人情反复似波澜。阴符在箧老羞看。花里寻师到杏坛。养真高静出尘寰。机心还逐白鸥闲。迸水定浸香案湿，洞门深锁碧窗寒。东来紫气满函关。
浪淘沙·晚秋病中述怀
作者：俞彦
朝代：明

窗里夕熏残。窗外寒山。沈郎不耐客衣单。多病伴愁愁伴我，我病相搀。窗外雨声潺。窗里凭拦。才看春去又秋还。还去都归天上也，留恨人间。
淳于王歌
作者：俞彦
朝代：明
体裁：乐府曲辞

郁郁田中禾，禾熟自成穗。沉沉合欢帐，独寝不成寐。
添声杨柳枝·游仙
作者：俞彦
朝代：明

曾伴湘灵碾翠軿。下瑶京。贪看碧杜与红蘅。会群媖。夜香云软霞衣薄。五铢轻。三十六陂空水明。晚峰青。
清平乐 良乡道中 天启壬戌
作者：俞彦
朝代：明

征尘扑面。两袖余香染。消受吾皇恩缱绻。惭愧微臣福浅。昨朝玉殿传班。今宵野戍孤鞍。归去躬耕祝圣，其它一事无关。
渔家傲·本调
作者：俞彦
朝代：明

白板船迎秋浪急。绿蓑衣惹山云湿。清浅滩头容易即。谁似得。长年稳住风波国。芦叶萧疏枫叶赤。玄真归棹前溪黑。一首佳词吟未毕。无人识。从教误却君王觅。
渔父 其一 四时词
作者：俞彦
朝代：明

暖入冰池云母澌。东风如炙雨如脂。风笠影，雨蓑丝。妆点玄真一首诗。
渔父 其三 四时词
作者：俞彦
朝代：明

露白苹香月欲西。人家三五渐闻鸡。鸣短棹，过前溪。网得鲈鱼蟹正肥。
渔父 其二 四时词
作者：俞彦
朝代：明

十里平堤古柳中。朝朝暮暮有阴浓。牵约艇，趁西东。随处荷花面面风。
渔父 其四 四时词
作者：俞彦
朝代：明

浪外轻风飐雪花。冻禽两两立寒沙。云黯澹，树槎牙。小港枯蓬系我家。
渔父·四时词
作者：俞彦
朝代：明

暖入冰池云母澌。东风如炙雨如脂。风笠影，雨蓑丝。妆点玄真一首诗。十里平堤古柳中。朝朝暮暮有阴浓。牵约艇，趁西东。随处荷花面面风。露白苹香月欲西。人家三五渐闻鸡。鸣短棹，过前溪。网得鲈鱼蟹正肥。浪外轻风飐雪花。冻禽两两立寒沙。云黯澹，树槎牙。小港枯蓬系我家。
满庭芳·爰园春思
作者：俞彦
朝代：明

春入沁园，天公做美，树老花嫩都芳。酿寒催暖，晴霭泛崇光。淑气融人似酒，微风送、不断林香。池亭畔，时逢艳冶，新样渲梳妆。六朝金粉地，门临朱桁，路转横塘。喜酒空赊易，诗就吟狂。莫问后庭遗恨，但惜取、烟柳斜阳。烧银烛，夜深花睡，残月下回廊。
满江红·东阿道中
作者：俞彦
朝代：明

荏苒征途，马首外、黄埃飞灭。渐初夏、麦寒西陇，草熏南陌。平楚澹烟迷云鹜，乱山落照闻啼鴂。只玉骢、飘泊未归来，心慵怯。名与利，多生劫。劳和恨，他生业。怕镜中不似、去家时节。残月一鞭乡梦断，暮云千里音书歇。想故园、莫道不曾愁，愁今绝。
满江红·东阿道中
作者：俞彦
朝代：明
体裁：词

荏苒征途，马首外、黄埃飞灭。渐初夏、麦寒西陇，草薰南陌。平楚淡烟迷云鹜，乱山落照闻啼鴂。只玉骢、飘泊未归来，心慵怯。名与利，多生劫。劳和恨，他生业。怕镜中不似、去家时节。残月一鞭乡梦断，暮云千里音书歇。想故园、莫道不曾愁，愁今绝。
满路花·晚春
作者：俞彦
朝代：明

残英蝶梦寒。晓被莺呼煖。山光林影换、东风缓。飞红逐水，寂寞无人管。绣帘慵未轴，却被杨花巧穿。特恁柔款。情悰依约，蓦地添凄惋。从前多少事、心头馆。江淹有恨，欲赋绫笺短。拟向东君问，此际年年。也应清泪痕满。
潇湘神 其一 刘宾客体。以上二调俱相似，实不同，宜细辨之
作者：俞彦
朝代：明

湘水神。湘水神。黄陵歌舞逐时新。日暮江干春草绿，含情含怨复含颦。
潇湘神·刘宾客体。以上二调俱相似，实不同，宜细辨之
作者：俞彦
朝代：明
体裁：词

湘女祠。湘女祠。靓俨明妆有所思。春尽落花啼鸟候，泪痕齐发去年枝。
潇湘神·刘宾客体。以上二调俱相似，实不同，宜细辨之
作者：俞彦
朝代：明

湘水神。湘水神。黄陵歌舞逐时新。日暮江干春草绿，含情含怨复含颦。湘女祠。湘女祠。靓俨明妆有所思。春尽落花啼鸟候，泪痕齐发去年枝。
点绛唇·天台
作者：俞彦
朝代：明

千树桃绯，万年药就灵仙侣。芙蓉脂肉。霞袂风前举。何物凡夫，归向人夸诩。重来处。乱山无数。怅落红如许。
玉女摇仙佩·佳人
作者：俞彦
朝代：明

凭谁般尔，倩若钩绳，琢就飞琼苕玉。月下当歌，风前凝盻，亦是每常妆束。别具才情处，但芳魂染惹，害人深酷。两相觑、幽襟密意，都是清矑、盻里含蓄。沾些子脂香。堪做人间，千祥百福。那许雒阳胜苑，太华神州，占断夭红柔绿。背面秋千，相思才诉，引起眉儿全蹙。疑道湘皋女。暂留得踪迹，尘寰芬郁。叹自古、逢权别怨，不禁回首、织乌忙续。从今愿，年年畅好斟醽醁。
玉楼春·春晓
作者：俞彦
朝代：明

银床水咽银瓶驶。楼上春融人睡旨。蘼芜浪暖媵鱼儿，桃李阴浓袖燕子。风惊淡荡帘钩肆。日映曈昽帏幕紫。倩他何物管芳年，百尺垂杨去天咫。
玲珑四犯·送廿子明还豫章
作者：俞彦
朝代：明

歌罢尊空，奈陌上骊驹，又自催早。握手河梁，极目水天绵邈。孤客荏冉征途，泪染断肠芳草。笑年年、季子裘敝，惟有舌存未老。暮云春树江东道。任王孙、去来谙饱。中原漫道稀麟凤，故把刘宝恼。寻想翠幄夜阑，醉梦里、狂情杳眇。更甚时，并辔油壁，殢人娇好。
琅琊王歌
作者：俞彦
朝代：明
体裁：乐府曲辞

金陵山四围，都城帝王住。江水从西来，淮水东南注。北面望琅琊，可怜尽空阔。鹿挺走他山，复藉丰草活。
瑞鹤仙·天问
作者：俞彦
朝代：明

噫天公忒煞。无好恶、颠倒随时赍发。谁能免庞杂。算从前天理，人情王法。凭伊抑捺。似将来、一笔都抹。有颜回短命，孔子阨穷，盗蹠华发。道得往因簿注，果报缘悭，影形相荅。尤难省达。张公罪，李公罚。许多时隔了，前生夙世，若个于中证察。使先生、佩剑冲星，每教自拔。
瑞鹧鸪·途次见桃花，有怀作
作者：俞彦
朝代：明

曾领玄都第一枝。年年常恨占春迟。水流溪畔魂销后，日落江南肠断时。梦逐彩云迷远道，泪和红雨上游丝。故园门巷多车马，正待惊郎向阿谁。
生查子 其一 除夜守岁
作者：俞彦
朝代：明

柏酒与辛盘，共作峥嵘景。为惜岁华流，烛跋炉香冷。红散绮窗梅，翠泻瓷瓯茗。一夜两年人，短鬓双蓬影。
生查子 其三 拟孙光宪体
作者：俞彦
朝代：明

淹抑闷青春，拖逗情红泪。铸错作心兵，难把愁城碎。枕衾余花月，对惯做惺然。醉曾问杜康，无此酒，何名类。
生查子 其二 为友寄远
作者：俞彦
朝代：明

家在赤城隈，卿住桃源渡。向晚碧云生，迷却天台路。青鸟不归来，夜夜双星度。花月梦同孤，此恨无人诉。
生查子 其四 拟孙光宪体
作者：俞彦
朝代：明

待拔旧愁根，忽种新愁换。晓夜两秋成，四大仓都满。减颜红，摧鬓短。并不因寒暖。曾问越人无，此病何名款。
生查子·除夜守岁
作者：俞彦
朝代：明

柏酒与辛盘，共作峥嵘景。为惜岁华流，烛跋炉香冷。红散绮窗梅，翠泻瓷瓯茗。一夜两年人，短鬓双蓬影。家在赤城隈，卿住桃源渡。向晚碧云生，迷却天台路。青鸟不归来，夜夜双星度。花月梦同孤，此恨无人诉。淹抑闷青春，拖逗情红泪。铸错作心兵，难把愁城碎。枕衾余花月，对惯做惺然。醉曾问杜康，无此酒，何名类。待拔旧愁根，忽种新愁换。晓夜两秋成，四大仓都满。减颜红，摧鬓短。并不因寒暖。曾问越人无，此病何名款。
画堂春·赠祝
作者：俞彦
朝代：明

画堂春色满氍毹。喜晴人意偏舒。双成昨夜下清都。未返琼裾。一任赤龙飞辔，会教青鸟传书。小仙人在五云居。无限欢娱。
登三山
作者：俞彦
朝代：明
体裁：五言律诗

舣棹蘼芜麓，萧森水国秋。千帆散天外，一阁俯江流。雨脚凌风至，山身带寺浮。井泉聊用汲，彷佛惠山游。
竹枝 其一 孙光宪、皇甫松俱有此体
作者：俞彦
朝代：明

巴江迎神打鼓鼙。山花红映女巫衣。
竹枝 其一 孙光宪、皇甫松俱有此体
作者：俞彦
朝代：明
体裁：词

巴江迎神打鼓鼙，山花红映女巫衣。
竹枝 其七 孙光宪、皇甫松俱有此体
作者：俞彦
朝代：明

不行朝云夜闻钟。子规西来泣相语。
竹枝 其七 孙光宪、皇甫松俱有此体
作者：俞彦
朝代：明
体裁：词

不行朝云夜闻钟，子规西来泣相语。
竹枝 其三 孙光宪、皇甫松俱有此体
作者：俞彦
朝代：明

家家濯锦向江边。传来新样写金笺。
竹枝 其三 孙光宪、皇甫松俱有此体
作者：俞彦
朝代：明
体裁：词

家家濯锦向江边，传来新样写金笺。
竹枝 其九 孙光宪、皇甫松俱有此体
作者：俞彦
朝代：明

黄陵寺里夜闻钟。鸟呜猿啼都为侬。
竹枝 其九 孙光宪、皇甫松俱有此体
作者：俞彦
朝代：明
体裁：词

黄陵寺里夜闻钟，鸟呜猿啼都为侬。
竹枝 其二 孙光宪、皇甫松俱有此体
作者：俞彦
朝代：明

白盐山下白板扉。锦江城畔锦鸡飞。
竹枝 其二 孙光宪、皇甫松俱有此体
作者：俞彦
朝代：明
体裁：词

白盐山下白板扉，锦江城畔锦鸡飞。
竹枝 其五 孙光宪、皇甫松俱有此体
作者：俞彦
朝代：明

千回万转是瞿塘。非关学字学侬肠。
竹枝 其五 孙光宪、皇甫松俱有此体
作者：俞彦
朝代：明
体裁：词

千回万转是瞿塘，非关学字学侬肠。
竹枝 其八 孙光宪、皇甫松俱有此体
作者：俞彦
朝代：明

霜高滟滪月空舲。联翩百丈上泷行。
竹枝 其八 孙光宪、皇甫松俱有此体
作者：俞彦
朝代：明
体裁：词

霜高滟滪月空舲，联翩百丈上泷行。
竹枝 其六 孙光宪、皇甫松俱有此体
作者：俞彦
朝代：明

巴童爱唱巴渝曲。巫神夜归巫庙宿。
竹枝 其六 孙光宪、皇甫松俱有此体
作者：俞彦
朝代：明
体裁：词

巴童爱唱巴渝曲，巫神夜归巫庙宿。
竹枝 其十 孙光宪、皇甫松俱有此体
作者：俞彦
朝代：明

蛮烟苦雾最难消。江边蜀客滞兰桡。
竹枝 其十 孙光宪、皇甫松俱有此体
作者：俞彦
朝代：明
体裁：词

蛮烟苦雾最难消，江边蜀客滞兰桡。
竹枝 其十一 孙光宪、皇甫松俱有此体
作者：俞彦
朝代：明

莫歌月节折杨柳。前溪变声悦郎口。
竹枝 其十一 孙光宪、皇甫松俱有此体
作者：俞彦
朝代：明
体裁：词

莫歌月节折杨柳，前溪变声悦郎口。
竹枝 其十二 孙光宪、皇甫松俱有此体
作者：俞彦
朝代：明

廉明太守来姊归。千家万家香午坎。
竹枝 其十二 孙光宪、皇甫松俱有此体
作者：俞彦
朝代：明
体裁：词

廉明太守来姊归，千家万家香午坎。
竹枝 其四 孙光宪、皇甫松俱有此体
作者：俞彦
朝代：明

谁人江畔踏歌词。鹧鸪西飞雄逐雌。
竹枝 其四 孙光宪、皇甫松俱有此体
作者：俞彦
朝代：明
体裁：词

谁人江畔踏歌词，鹧鸪西飞雄逐雌。
竹枝·孙光宪、皇甫松俱有此体
作者：俞彦
朝代：明

巴江迎神打鼓鼙。山花红映女巫衣。白盐山下白板扉。锦江城畔锦鸡飞。家家濯锦向江边。传来新样写金笺。谁人江畔踏歌词。鹧鸪西飞雄逐雌。千回万转是瞿塘。非关学字学侬肠。巴童爱唱巴渝曲。巫神夜归巫庙宿。不行朝云夜闻钟。子规西来泣相语。霜高滟滪月空舲。联翩百丈上泷行。黄陵寺里夜闻钟。鸟呜猿啼都为侬。蛮烟苦雾最难消。江边蜀客滞兰桡。莫歌月节折杨柳。前溪变声悦郎口。廉明太守来姊归。千家万家香午坎。
绮罗香·史邦卿末句少二字，今更定元夜
作者：俞彦
朝代：明

天上融怡，人间和洽，共结王正佳丽。此夜三元，处处风柔月媚。斗奇巧、琢玉雕脂，逞华艳、簇珠攒翠。望云端、绣幕红楼，绮罗香拥神仙队。寻思屈指人世。几遇清平代，良宵佳会。更有闲愁，来日阴晴难拟。且随分、银烛觥筹，莫厌频、尽堂簪佩。待填词、谱入梨园，一宵传遍清都里。
美人归·此调犯《虞美人》、《阮郎归》，故名有感
作者：俞彦
朝代：明

远山凝黛波凝盻。苦海茫无岸。袅蹄为铸靥为螺。业风吹爱河。坠楼人别黄金坞。曾上扬州路。他生未卜此生休。应愁不解愁。
荷叶杯 其一 温助教廷筠体
作者：俞彦
朝代：明

一夜晓风吹断。红乱。点香泥。春来何事关情最。花穗。似愁眉。
荷叶杯 其七 顾太尉夐
作者：俞彦
朝代：明

风急又惊愁雨。无主。倩若报佳期。便教今日也应迟。知摩知。知摩知。
荷叶杯 其三 顾太尉夐
作者：俞彦
朝代：明

春色天涯孤馆。悽婉。才到小屏山。双成不解便相看。还么还。还么还。
荷叶杯 其二 温助教廷筠体
作者：俞彦
朝代：明

碧玉镂成荷叶。周折。赛金杯。酒鳞风动红光滟。香茜。莫思归。
荷叶杯 其五 顾太尉夐
作者：俞彦
朝代：明

兀地心头似火。愁坐。此后不思郎。思郎空自断人肠。伤摩伤。伤摩伤。
荷叶杯 其八 顾太尉夐
作者：俞彦
朝代：明

闻道红梅开遍。郎见。花只到郎家。妾家那得似郎花。嗟摩嗟。嗟摩嗟。
荷叶杯 其六 顾太尉夐
作者：俞彦
朝代：明

正是恼人时候。春昼。花好奈风颠。幽襟凄断总堪怜。天摩天。天摩天。
荷叶杯 其四 顾太尉夐
作者：俞彦
朝代：明

减尽当年玉腕。肠断。约莫两心痴。此情无计与郎知。思摩思。思摩思。
荷叶杯·温助教廷筠体
作者：俞彦
朝代：明

一夜晓风吹断。红乱。点香泥。春来何事关情最。花穗。似愁眉。碧玉镂成荷叶。周折。赛金杯。酒鳞风动红光滟。香茜。莫思归。春色天涯孤馆。悽婉。才到小屏山。双成不解便相看。还么还。还么还。减尽当年玉腕。肠断。约莫两心痴。此情无计与郎知。思摩思。思摩思。兀地心头似火。愁坐。此后不思郎。思郎空自断人肠。伤摩伤。伤摩伤。正是恼人时候。春昼。花好奈风颠。幽襟凄断总堪怜。天摩天。天摩天。风急又惊愁雨。无主。倩若报佳期。便教今日也应迟。知摩知。知摩知。闻道红梅开遍。郎见。花只到郎家。妾家那得似郎花。嗟摩嗟。嗟摩嗟。
菩萨蛮 其一 临淮道中
作者：俞彦
朝代：明

深秋叶落疑为雨。何人不道征人苦。林薄又斜阳。寒风与路长。一声南去雁。泪下浑如霰。天外秣陵城。迢迢魂梦惊。
菩萨蛮 其七 别
作者：俞彦
朝代：明

月晴云散人离别。别离人散云晴月。齐若杜鹃啼。啼鹃杜若齐。送愁将破梦。梦破将愁送。难会后来单。单来后会难。
菩萨蛮 其三 回文诗拟王文甫体
作者：俞彦
朝代：明

朵云沉户横金锁。锁金横户沉云朵。茫渺信成双。双成信渺茫。玉如颜素束。束素颜如玉。曾未梦离卿。卿离梦未曾。
菩萨蛮 其九 晏会
作者：俞彦
朝代：明

酒前欢把柔荑手。手荑柔把欢前酒。欢不饮杯完。完杯饮不欢。落梅吹断角。角断吹梅落。嘶骑夜光微。微光夜骑嘶。
菩萨蛮 其二 拟温飞卿体
作者：俞彦
朝代：明

晴花夜灿楼台锦。月娥流艳笼香寝。相对脸芙蓉。春纤捧玉钟。传觞残酒共。此酒尤珍重。沾得口脂余。琼浆更不知。
菩萨蛮 其五 回文诗拟王文甫体
作者：俞彦
朝代：明

幕帘钩雨花阴薄。薄阴花雨钩帘幕。离别动年期。期年动别离。远山眉翠软。软翠眉山远。人待不归春。春归不待人。
菩萨蛮 其八 回文诗拟王文甫体
作者：俞彦
朝代：明

敛霞红散行云浅。浅云行散红霞敛。中可月庭空。空庭月可中。砌虫阴语细。细语阴虫砌。灯烬欲残更。更残欲烬灯。
菩萨蛮 其六 回文诗拟王文甫体
作者：俞彦
朝代：明

泪行千叠难书寄。寄书难叠千行泪。无信到关榆。榆关到信无。小山屏篆袅。袅篆屏山小。寒露月华残。残华月露寒。
菩萨蛮 其十 咏梅
作者：俞彦
朝代：明

雪晴飞暗朦朦月。月朦朦暗飞晴雪。妆点额凝香。香凝额点桩。玉鳞飘地忽。忽地飘鳞玉。疏影晚山孤。孤山晚影疏。
菩萨蛮 其十一 寄答
作者：俞彦
朝代：明

美人如月花窗绮。绮窗花月如人美。风暖度香丛。丛香度暖风。未通曾展意。意展曾通未。怜尔得来笺。笺来得尔怜。
菩萨蛮 其十二 回文诗拟王文甫体
作者：俞彦
朝代：明

碧烟香袅孤灯夕。夕灯孤袅香烟碧。长夜奈衾凉。凉衾奈夜长。月明窥牖缺。缺牖窥明月。愁别忆还休。休还忆别愁。
菩萨蛮 其四 回文诗拟王文甫体
作者：俞彦
朝代：明

伴人孤月黄昏半。半昏黄月孤人伴。波眼泪时多。多时泪眼波。怨深萦梦浅。浅梦萦深怨。君似不销魂。魂销不似君。
菩萨蛮·临淮道中
作者：俞彦
朝代：明

深秋叶落疑为雨。何人不道征人苦。林薄又斜阳。寒风与路长。一声南去雁。泪下浑如霰。天外秣陵城。迢迢魂梦惊。晴花夜灿楼台锦。月娥流艳笼香寝。相对脸芙蓉。春纤捧玉钟。传觞残酒共。此酒尤珍重。沾得口脂余。琼浆更不知。朵云沉户横金锁。锁金横户沉云朵。茫渺信成双。双成信渺茫。玉如颜素束。束素颜如玉。曾未梦离卿。卿离梦未曾。伴人孤月黄昏半。半昏黄月孤人伴。波眼泪时多。多时泪眼波。怨深萦梦浅。浅梦萦深怨。君似不销魂。魂销不似君。幕帘钩雨花阴薄。薄阴花雨钩帘幕。离别动年期。期年动别离。远山眉翠软。软翠眉山远。人待不归春。春归不待人。泪行千叠难书寄。寄书难叠千行泪。无信到关榆。榆关到信无。小山屏篆袅。袅篆屏山小。寒露月华残。残华月露寒。月晴云散人离别。别离人散云晴月。齐若杜鹃啼。啼鹃杜若齐。送愁将破梦。梦破将愁送。难会后来单。单来后会难。敛霞红散行云浅。浅云行散红霞敛。中可月庭空。空庭月可中。砌虫阴语细。细语阴虫砌。灯烬欲残更。更残欲烬灯。酒前欢把柔荑手。手荑柔把欢前酒。欢不饮杯完。完杯饮不欢。落梅吹断角。角断吹梅落。嘶骑夜光微。微光夜骑嘶。雪晴飞暗朦朦月。月朦朦暗飞晴雪。妆点额凝香。香凝额点桩。玉鳞飘地忽。忽地飘鳞玉。疏影晚山孤。孤山晚影疏。美人如月花窗绮。绮窗花月如人美。风暖度香丛。丛香度暖风。未通曾展意。意展曾通未。怜尔得来笺。笺来得尔怜。碧烟香袅孤灯夕。夕灯孤袅香烟碧。长夜奈衾凉。凉衾奈夜长。月明窥牖缺。缺牖窥明月。愁别忆还休。休还忆别愁。
虞美人 其一 夜坛
作者：俞彦
朝代：明

醮星坛上雯华湿。露泫光如滴。步虚声里月方中。看取蔚蓝浮翠满晴空。黄庭内景经初了。宝鼎沉烟小。清微虔叩玉宸君。正是天心子半夜初分。
虞美人 其三 集句
作者：俞彦
朝代：明

妖冶风情天与措。梦断知何处。芙蓉如面柳如眉。正是倚栏无语惜芳菲。燕子衔将春色去。门掩黄昏雨。相思无路莫相思。不似天涯地角有穷时。
虞美人 其二 怀故
作者：俞彦
朝代：明

三十年前荣乐事。梦境浑相似。祗今留得梦醒人。犹有青灯白发伴残春。渐无亲戚来情话。间亦微吟罢。天公容我老闲身。更乞三杯软饱梦和神。
虞美人 其四 回文
作者：俞彦
朝代：明

悠悠碧海青天远。目极愁山浅。画眉人去恨恹恹。挽惹嫩丝垂柳舞前檐。凝销渐烬芳兰麝。掩泪亭皋下。月随云淡晚窗晴。奈可懒妆浓鬓黛眉轻。
虞美人·夜坛
作者：俞彦
朝代：明

醮星坛上雯华湿。露泫光如滴。步虚声里月方中。看取蔚蓝浮翠满晴空。黄庭内景经初了。宝鼎沉烟小。清微虔叩玉宸君。正是天心子半夜初分。三十年前荣乐事。梦境浑相似。祗今留得梦醒人。犹有青灯白发伴残春。渐无亲戚来情话。间亦微吟罢。天公容我老闲身。更乞三杯软饱梦和神。妖冶风情天与措。梦断知何处。芙蓉如面柳如眉。正是倚栏无语惜芳菲。燕子衔将春色去。门掩黄昏雨。相思无路莫相思。不似天涯地角有穷时。悠悠碧海青天远。目极愁山浅。画眉人去恨恹恹。挽惹嫩丝垂柳舞前檐。凝销渐烬芳兰麝。掩泪亭皋下。月随云淡晚窗晴。奈可懒妆浓鬓黛眉轻。
蝶恋花·柳絮
作者：俞彦
朝代：明

芳树年年春色熳。飞絮粘空，总被东风唤。金茧玉蛾寒食半。永丰坊里天涯畔。香灺银篝兰烬散。雁柱生尘，侧力鹍弦断。一缕情丝千种乱。并州快剪裁难判。
行香子 其一 和朱少宗伯兰堣
作者：俞彦
朝代：明

石火荣华。有甚争差。到收场、谁擅行家。波波鹿鹿，要博人夸。似鼠拖肠，蛙鼓腹，蚁排牙。前因若有，造物偿他。更何须、墨水些些。几多才子，终老烟霞。任蜣抱丸，乌吓腐，蟹爬沙。
行香子 其二 和朱少宗伯兰堣
作者：俞彦
朝代：明

富贵轰雷。西市寒灰。后来人、恁不思惟。常扃眉锁，惯织心机。有九牛毛，双虿尾，五羊皮。因闲细数，多少凄其。恤宗周、嫠妇空悲。昨朝有客，笑我愚痴。道一无能，三不可，七皆迷。
行香子·和朱少宗伯兰堣
作者：俞彦
朝代：明

石火荣华。有甚争差。到收场、谁擅行家。波波鹿鹿，要博人夸。似鼠拖肠，蛙鼓腹，蚁排牙。前因若有，造物偿他。更何须、墨水些些。几多才子，终老烟霞。任蜣抱丸，乌吓腐，蟹爬沙。富贵轰雷。西市寒灰。后来人、恁不思惟。常扃眉锁，惯织心机。有九牛毛，双虿尾，五羊皮。因闲细数，多少凄其。恤宗周、嫠妇空悲。昨朝有客，笑我愚痴。道一无能，三不可，七皆迷。
西江月 其一 警悟
作者：俞彦
朝代：明

祗为人情善幻，顿成世路参差。教君凡事且回思。莫便眉攒颡泚。鼎鼎百年俱尽，皇皇意欲何之。归来陶令是吾师。不道昨非今是。
西江月 其三 戏效辛稼轩体
作者：俞彦
朝代：明

昨有客来相访，通名自谓包羲。主人坚以未同辞。客笑卿当勿尔。昔与陶潜高卧，风流千载谁师。闻卿学懒且吟诗。特地寻盟到此。
西江月 其二 警悟
作者：俞彦
朝代：明

人世鲜逢开口，一生几见轩眉。必求事事福文齐。为造物者难矣。缺陷何年平满，达人当下都摧。天公无计奈何伊。不达也须繇你。
西江月·警悟
作者：俞彦
朝代：明

祗为人情善幻，顿成世路参差。教君凡事且回思。莫便眉攒颡泚。鼎鼎百年俱尽，皇皇意欲何之。归来陶令是吾师。不道昨非今是。人世鲜逢开口，一生几见轩眉。必求事事福文齐。为造物者难矣。缺陷何年平满，达人当下都摧。天公无计奈何伊。不达也须繇你。昨有客来相访，通名自谓包羲。主人坚以未同辞。客笑卿当勿尔。昔与陶潜高卧，风流千载谁师。闻卿学懒且吟诗。特地寻盟到此。
西河·竹
作者：俞彦
朝代：明

山窗下归来，雅意相待。杏桃飞尽，恁清阴、始知不改。倩谁传语报平安，夜深时有天籁。嶰谷种，淇澳派。仙源宁比萧艾。众芳摇落，翠沉沉、此君独在。化龙栖凤总无凭，最怜月影风态。成竹意，虽未解。潇湘一幅堪爱。子瞻与可，漫相夸、别传教外。不如千亩贮胸中，清贫馋守何害。
解语花·咏焚香美人，和长卿
作者：俞彦
朝代：明

日烘帘压，花衬檐牙，别是添情界。沁人无赖。随分例、了却闲中些债。水沉初买。更拂拭、商彝周鼐。唤小鬟、分火熏笼，捻取兰煤待。乍觉郁纷杳蔼。渐盈盈随处，沾惹襟带。留伊常在。将红袖翠衵，缓笼轻载。昭仪浴罢，谁近得、暗香柔态。较海棠、纵似娇姿，输一般难赛。
诉衷情 其一 燕京灯市
作者：俞彦
朝代：明

凤城东畔市灯初。春色转皇都。红楼满罗珍翠，朱邸列珊瑚。金服匿，绣天吴。锦氍毹。百蛮兽舞，万国凫趋，亿载鸿图。
诉衷情 温助教 其二 本调
作者：俞彦
朝代：明

缄来侧理。忙自启。带啼痕。看不尽，独立近黄昏。憔悴画中人。真真。衷情谁诉闻。闇销魂。
诉衷情 魏大尉 其三 游仙
作者：俞彦
朝代：明

瑶池晏罢独归来。凌虚百尺台。镂月佩，蹑云鞋。被记玉宸差。绛节质明开。宝幢排。霓旌队队紫霞裁。向蓬莱。
诉衷情·燕京灯市
作者：俞彦
朝代：明

凤城东畔市灯初。春色转皇都。红楼满罗珍翠，朱邸列珊瑚。金服匿，绣天吴。锦氍毹。百蛮兽舞，万国凫趋，亿载鸿图。缄来侧理。忙自启。带啼痕。看不尽，独立近黄昏。憔悴画中人。真真。衷情谁诉闻。闇销魂。瑶池晏罢独归来。凌虚百尺台。镂月佩，蹑云鞋。被记玉宸差。绛节质明开。宝幢排。霓旌队队紫霞裁。向蓬莱。
读曲歌
作者：俞彦
朝代：明
体裁：乐府曲辞

与欢桥头别，杨柳才垂丝。空局不著子，寻思未有棋。
调笑 其一 无题
作者：俞彦
朝代：明

调笑。调笑。树上子规频叫。声声只劝侬归。归去须凭酒杯。杯酒。杯酒。时事不堪回首。
调笑 其二 咏草
作者：俞彦
朝代：明

芳草。芳草。偷促年光易老。无端陌上萋萋。惯占西东路岐。岐路。岐路。送却王孙无数。
调笑·无题
作者：俞彦
朝代：明

调笑。调笑。树上子规频叫。声声只劝侬归。归去须凭酒杯。杯酒。杯酒。时事不堪回首。芳草。芳草。偷促年光易老。无端陌上萋萋。惯占西东路岐。岐路。岐路。送却王孙无数。
谒金门·人日喜晴
作者：俞彦
朝代：明

东风晓。斗帐薄衾寒悄。马日鸡辰都过了。恰晴人意好。檐外弄春么鸟。数点落梅风小。胜里金花看惯巧。个中催得老。
贺圣朝·留春
作者：俞彦
朝代：明
体裁：词

东皇听我多珍重。莫便思飞轻。得得难来，频频要去，匆匆如梦。梨花欲吐香魂动。待一杯相共。可能张主，免教佳节，雨摧风送。
赤枣子 其一 欧阳舍人体
作者：俞彦
朝代：明

排锦烛，响银笙。桂堂东畔敞云屏。月落星寒嘶骑散，绣帏莲脸待相迎。
赤枣子 其二 欧阳舍人体
作者：俞彦
朝代：明

排蕙户，启兰扃。香残雀尾缕烟轻。更泛软金偎软玉，始知人世锦前程。
赤枣子·欧阳舍人体
作者：俞彦
朝代：明

排锦烛，响银笙。桂堂东畔敞云屏。月落星寒嘶骑散，绣帏莲脸待相迎。排蕙户，启兰扃。香残雀尾缕烟轻。更泛软金偎软玉，始知人世锦前程。
踏莎行 繇黄牛峡至净江，途次忆欧阳公小词，戏效颦二阕，时已量移南枢 其一
作者：俞彦
朝代：明
体裁：词

一水盈盈，亲朋久待。那知尚滞黄陵界。楚天尽处是夷陵，黄陵又在夷陵外。
踏莎行·其二
作者：俞彦
朝代：明
体裁：词

人鲊瓮甜，鬼门关隘。虎头狼尾滩形怪。夷陵尽处是黄陵，净江又在黄陵外。
踏莎行·繇黄牛峡至净江，途次忆欧阳公小词，戏效颦二阕，时已量移南枢
作者：俞彦
朝代：明

一水盈盈，亲朋久待。那知尚滞黄陵界。楚天尽处是夷陵，黄陵又在夷陵外。人鲊瓮甜，鬼门关隘。虎头狼尾滩形怪。夷陵尽处是黄陵，净江又在黄陵外。
醉花阴 其一 端午饮清溪阁上
作者：俞彦
朝代：明

谁拯灵均湘水上。节物多惆怅。痛饮读离骚，杜若江离，总是凄然况。姊归曾整行春仗。俯仰千秋壮。今日拟招魂，酒侣诗朋，醉弄清溪涨。
醉花阴 其二 冬夜偶拈
作者：俞彦
朝代：明

岁暮凄然风雨夜。小鼎微兰麝。窗纸印瓶梅，旧事心头，辗转浑无藉。荧荧灯火蜗牛舍。金粟开还谢。寒漏促铜壶，被烬薰篝，好梦凭谁借。
醉花阴·端午饮清溪阁上
作者：俞彦
朝代：明

谁拯灵均湘水上。节物多惆怅。痛饮读离骚，杜若江离，总是凄然况。姊归曾整行春仗。俯仰千秋壮。今日拟招魂，酒侣诗朋，醉弄清溪涨。岁暮凄然风雨夜。小鼎微兰麝。窗纸印瓶梅，旧事心头，辗转浑无藉。荧荧灯火蜗牛舍。金粟开还谢。寒漏促铜壶，被烬薰篝，好梦凭谁借。
醉落魄 音托 本调
作者：俞彦
朝代：明

青骢紫陌。花丛里戟门深宅。障泥绣锦珊瑚策。问柳章台，折取旧春色。笙歌日暮能留客。山公沉醉接䍦侧。院西渐隐姮娥魄。拌取明朝，短梦小窗白。
醉蓬莱·魏国上公徐六翁招饮园池，同王季重
作者：俞彦
朝代：明

羡蓬莱仙伯，紫府真人，自无烟火。游戏尘凡，驾明霞千朵。小筑瀛山，巧穿环海，向洞天深锁。宝树青葱，金波澹落，琪花婀娜。玉笋班中，元臣独座，门閤开东，属车回左。此际邀宾，列绣屏雕舸。舞缀行云，歌翻子夜，谈笑珠玑颗。奇俊王郎，挥毫浮白，愧颓唐我。
金人捧露盘·万历庚子，寓极乐寺。丁巳重过，已废坏，感赋
作者：俞彦
朝代：明

二十年，居停处，梵王宫。惯听残暮鼓晨钟。参差台殿，绣幡莲座簇金容。山僧每话，前朝事、中贵豪雄。笑刘郎，重到此，悲紫陌，忆桃红。向兔葵燕麦春风。惟虚不坏，但教成住尽归空。尚有高梁桥下水，依旧溶溶。
长相思
作者：俞彦
朝代：明
体裁：词

折花枝，恨花枝，准拟花开人共巵，开时人去时。
怕相思，已相思，轮到相思没处辞，眉间露一丝。
长相思 其一 秋夜
作者：俞彦
朝代：明

枕初惊。酒初醒。窗外寒风断续声。残灯与梦清。月华凝。露华明。疑有仙娥下玉京。乘鸾捧素笙。
长相思 其三 拟古
作者：俞彦
朝代：明

是情儿。总难支。便做铜仙去汉时。也须流泪辞。竺乾师。大悲慈。语语教人学勿思。如之何勿思。
长相思 其二 拟古
作者：俞彦
朝代：明

折花枝。恨花枝。准拟花开人共卮。开时人去时。怕相思。已相思。轮到相思没处辞。眉间露一丝。
长相思 其四 崇祯八年正月十八日，贼陷池河。是日枢部发援兵
作者：俞彦
朝代：明

那风魔。援池河。只是窝蜂与靥螺。笑伊知甚么。三棒鼓。一声锣。贼比官人争几多。池河还在么。
长相思·折花枝
作者：俞彦
朝代：明

折花枝，恨花枝，准拟花开人共卮，开时人去时。怕相思，已相思，轮到相思没处辞，眉间露一丝。
长相思·秋夜
作者：俞彦
朝代：明

枕初惊。酒初醒。窗外寒风断续声。残灯与梦清。月华凝。露华明。疑有仙娥下玉京。乘鸾捧素笙。折花枝。恨花枝。准拟花开人共卮。开时人去时。怕相思。已相思。轮到相思没处辞。眉间露一丝。是情儿。总难支。便做铜仙去汉时。也须流泪辞。竺乾师。大悲慈。语语教人学勿思。如之何勿思。那风魔。援池河。只是窝蜂与靥螺。笑伊知甚么。三棒鼓。一声锣。贼比官人争几多。池河还在么。
阮郎归 其一 雪
作者：俞彦
朝代：明

玉真剪水复裁云。冰花式样新。大千世界总成银。天公不畏贫。寒自紧。意儿温。金炉脑麝喷。脸霞纤手共芳尊。春融有十分。
阮郎归 其三 咏茶
作者：俞彦
朝代：明

午槐团影占风轻。茶烟缕缕青。竹炉汤沸响瓶笙。红儿手自烹。祛倦魄，引吟情。闲中事事清。汉宫无用赐金茎。相如渴已醒。
阮郎归 其二 冬日
作者：俞彦
朝代：明

布袍芒屩着绵轻。冬来常是晴。画楼西畔晓曦明。灵禽三两声。争局罢，斗茶赢。闲园故故行。晚来红烛俊相迎。休教歌酒停。
阮郎归 其四 夜饮
作者：俞彦
朝代：明

月华楼上彩云交。银虬烛缕销。雁筝如字列檀槽。霓裳散六么。苍水佩，紫霞绡。近人兰麝飘。玉京仙里恣游遨。人间无此宵。
阮郎归·雪
作者：俞彦
朝代：明

玉真剪水复裁云。冰花式样新。大千世界总成银。天公不畏贫。寒自紧。意儿温。金炉脑麝喷。脸霞纤手共芳尊。春融有十分。布袍芒屩着绵轻。冬来常是晴。画楼西畔晓曦明。灵禽三两声。争局罢，斗茶赢。闲园故故行。晚来红烛俊相迎。休教歌酒停。午槐团影占风轻。茶烟缕缕青。竹炉汤沸响瓶笙。红儿手自烹。祛倦魄，引吟情。闲中事事清。汉宫无用赐金茎。相如渴已醒。月华楼上彩云交。银虬烛缕销。雁筝如字列檀槽。霓裳散六么。苍水佩，紫霞绡。近人兰麝飘。玉京仙里恣游遨。人间无此宵。
雍州曲
作者：俞彦
朝代：明
体裁：乐府曲辞

可怜南雍州，形胜山四抱。南湖与北渚，都上大堤道。
风中柳·春夜听雨，各拈一阕。长卿《雨中花》，幼如《雨霖铃》，不害《少年游》，予得《风中柳》
作者：俞彦
朝代：明

瞥眼春光，不见玉人携手。尽平芜、桃花渡口。酽红浓粉，尽教他欺瘦。这回来、可能还有。冷落空斋，自是长夜相守。更荧荧、灯残梦剖。霖钤未断，客心愁添否。知多少、杜陵新酒。
风入松·唤春
作者：俞彦
朝代：明

唤春春总不回眸。只索休休。燕成翁媪莺成叟。更堪雨惨风愁。一夜香魂无处，原来都在根头。匆匆因甚逝波流。容易拌丢。艳阳如绣天如酒，恁般下得忙收。赖有情人慰我，绿肥也亚红稠。
鹊桥仙·七夕雨
作者：俞彦
朝代：明

珠蕊初翻，银河乍满，风浪其间惯历。须信来宵忆此宵，总迢递、应强寥寂。无赖封姨，多情乌鹊，毕竟佳期还觅。别离岁岁一般情，又何用、常年悲戚。
鹧鸪天 其一 瓶梅
作者：俞彦
朝代：明

浅渚明沙聚碧流。依然春信锁枝头。金徽昨夜初赓曲，羌笛何人更倚楼。朝露重，晚烟浮。几回花下月如钩。而今贮向纱窗里，点点寒香入梦愁。
鹧鸪天 其一 瓶梅
作者：俞彦
朝代：明
体裁：词

浅渚明沙聚碧流。依然春信锁枝头。金徽昨夜初赓曲，羌笛何人更倚楼。朝露重，晚烟浮。几回花外月如钩。而今贮向纱窗里，点点寒香入梦愁。
鹧鸪天 其三 哂誓
作者：俞彦
朝代：明

莫信人间盟誓文。万千来语少能真。山盟类作冰山解，海誓常教欲海浑。风月辈，利名群。镜花肝胆影温存。闲观多少贤英妙，队队方来入此门。
鹧鸪天 其二 蜡梅
作者：俞彦
朝代：明

春信年来尚渺茫。丛丛先遍野溪堂。七弦欲下差排调，三弄拈来误倚腔。檀晕紫，蜡烘黄。一般傲雪与凌霜。何缘未识林和靖，试共平章孰肯降。
鹧鸪天·其七
作者：俞彦
朝代：明

赚得樵夫局势残。输他渔父雪蓑寒。构层茅屋朝朝日，上个篮舆处处山。衰未甚，老添顽。寻花问酒且偷闲。兴来得句旋忘却，何必常留天地间。
鹧鸪天·其九
作者：俞彦
朝代：明

驹隙匆匆黛鬓残。龙津蜿蜿剑光寒。到头总似一场雪，隔面都如万里山。刚少俊，早颓顽。谢天教我老来闲。白云不作红尘梦，若比黔娄季孟间。
鹧鸪天·其五
作者：俞彦
朝代：明

线日初回腊未残。爱他风雪耐他寒。玉迷银海空花界，白嵌青皴罨画山。还记也，小时顽。搏狮塑象不曾闲。谁云老去童心尽，多少销磨绮语间。
鹧鸪天·其八
作者：俞彦
朝代：明

冉冉年残夜复残。看看徂暑又徂寒。贵人头上难饶雪，贫士门前亦有山。添老大，转痴顽。不闲何待更求闻。瓶花椀茗家常供，终日醺醺似梦间。
鹧鸪天·其八
作者：俞彦
朝代：明
体裁：词

冉冉年残夜复残。看看徂暑又徂寒。贵人头上难饶雪，贫士门前亦有山。添老大，转痴顽。不闲何待更求闻。瓶花碗茗家常供，终日醺醺似梦间。
鹧鸪天·其六
作者：俞彦
朝代：明

梅蕊枝头岁事残。冻禽声里日光寒。拖条竹杖家家酒，挂幅村图面面山。焉用佞，好贪顽。等闲人不等闲闲。荒年完了官家税，暂作神仙陆地间。
鹧鸪天·其十
作者：俞彦
朝代：明

劝汝当杯莫放残。牛羊高垄肉初寒。一番冷冽一番煖，半在城郛半在山。妍共丑，巧和顽。惊魂动魄也如闲。道人遣了鸳鸯债，便住人间出世间。
鹧鸪天·其十一
作者：俞彦
朝代：明

幸有黄粮搅梦残。喜无白石怨盟寒。朝饥恰遇醅初熟，夜冷悬知雪在山。论世法，自来顽。他人忙处我偏闾。柴门闭了无些事，纸帐梅花醉梦间。
鹧鸪天·其四
作者：俞彦
朝代：明

简尽历头冬又残。莫嫌老体不禁寒。睡魔引到华胥国，酒力摧平人我山。休巧智，任冥顽。未消清福且消闲。自来绝少封侯骨，办个前程山水间。
鹧鸪天·瓶梅
作者：俞彦
朝代：明

浅渚明沙聚碧流。依然春信锁枝头。金徽昨夜初赓曲，羌笛何人更倚楼。朝露重，晚烟浮。几回花下月如钩。而今贮向纱窗里，点点寒香入梦愁。春信年来尚渺茫。丛丛先遍野溪堂。七弦欲下差排调，三弄拈来误倚腔。檀晕紫，蜡烘黄。一般傲雪与凌霜。何缘未识林和靖，试共平章孰肯降。莫信人间盟誓文。万千来语少能真。山盟类作冰山解，海誓常教欲海浑。风月辈，利名群。镜花肝胆影温存。闲观多少贤英妙，队队方来入此门。简尽历头冬又残。莫嫌老体不禁寒。睡魔引到华胥国，酒力摧平人我山。休巧智，任冥顽。未消清福且消闲。自来绝少封侯骨，办个前程山水间。线日初回腊未残。爱他风雪耐他寒。玉迷银海空花界，白嵌青皴罨画山。还记也，小时顽。搏狮塑象不曾闲。谁云老去童心尽，多少销磨绮语间。梅蕊枝头岁事残。冻禽声里日光寒。拖条竹杖家家酒，挂幅村图面面山。焉用佞，好贪顽。等闲人不等闲闲。荒年完了官家税，暂作神仙陆地间。赚得樵夫局势残。输他渔父雪蓑寒。构层茅屋朝朝日，上个篮舆处处山。衰未甚，老添顽。寻花问酒且偷闲。兴来得句旋忘却，何必常留天地间。冉冉年残夜复残。看看徂暑又徂寒。贵人头上难饶雪，贫士门前亦有山。添老大，转痴顽。不闲何待更求闻。瓶花椀茗家常供，终日醺醺似梦间。驹隙匆匆黛鬓残。龙津蜿蜿剑光寒。到头总似一场雪，隔面都如万里山。刚少俊，早颓顽。谢天教我老来闲。白云不作红尘梦，若比黔娄季孟间。劝汝当杯莫放残。牛羊高垄肉初寒。一番冷冽一番煖，半在城郛半在山。妍共丑，巧和顽。惊魂动魄也如闲。道人遣了鸳鸯债，便住人间出世间。幸有黄粮搅梦残。喜无白石怨盟寒。朝饥恰遇醅初熟，夜冷悬知雪在山。论世法，自来顽。他人忙处我偏闾。柴门闭了无些事，纸帐梅花醉梦间。
麦秀两岐
作者：俞彦
朝代：明

抚字多惭德。更苦催科棘。皮骨存，髓空吸。太守有何力。雨岐双穗知无益。感今惭昔。父老怜愚直。有道投佳什。远相传，图画识。异日山阳笛。吾将从此辞羁的。雪鸿留迹。
齐天乐·万寿节
作者：俞彦
朝代：明

荣光亿道长春节，流虹又逢绕电。万国梯航，八方蹈舞，干羽两阶呈遍。云祥舜旦。更日丽尧年，风清禹甸。紫玉班中，五明宫里仙人现。遥遥西望长安。把南山乐只，一杯期献。再展芹私，萦怀曝爱，惟有升平堪愿。边尘净扫。尽世界熙熙，太平重见。漫道齐天，后天勤未倦。
登南屏慧日峰礼永明塔远眺
作者：俞恩晔
朝代：明
体裁：五言律诗

盘屈南屏路，来寻慧日峰。堂开宗镜法，塔定永明钟。两水分清供，千岩向古松。前朝留锡处，露滴草茆封。
为沈白岩悼妓
作者：俞懋相
朝代：明
体裁：七言律诗

年少当场曲未终，忽惊芳信罢帘栊。楚山蝶梦云俱冷，湖水鸳波月乍空。即有香痕应化碧，徒留弦管自销红。沈郎多少胭脂泪，零落春风夜雨中。
冯司成招集梅花庄出歌姬佐酒次年复游而司成已故感赋此诗
作者：俞懋相
朝代：明
体裁：五言律诗

司成娱客地，零落几人哀。高馆啼黄鸟，空除见绿苔。容华随泪尽，歌舞逐愁来。此日孤鸾调，吹弹向夜台。
落花
作者：俞懋相
朝代：明
体裁：七言绝句

谁将灵药驻芳年，转盼红尘叹逝川。试问粉香消受处，风情多在凤头边。
登黄鹤楼识兴
作者：俞振才
朝代：明
体裁：七言律诗

危楼突兀架高城，天籁玲玲坐上生。今古题残黄鹤景，英雄流尽碧波声。胸中丘壑欣无恙，物外鸢鱼觉有情。倚遍阑干瞻魏阙，乡关回首白云横。
避暑漫兴
作者：俞振才
朝代：明
体裁：古风

大块混沦开此境，白云缭绕登斯楼。长啸坐疑银汉响，狂歌醉觉青山浮。恍见仙人跨黄鹤，羽衣铁笛随风流。面面松篁锁晴翠，芙蕖荏苒香初柔。老龙倏忽放新雨，南薰荐爽烟埃收。长梯愿食华峰藕，赤壁好弄坡翁舟。落落层冰水晶府，皑皑积雪昆仑丘。洞然八极在方寸，万斛一洗生平愁。龙蛇纵横笔底阵，花鸟构结吟边雠。三山青青眼中小，携手臣鳌头上游。
送少司成朱文石之金陵
作者：俞文献
朝代：明

钟阜龙蟠赤帝庭，更从北斗借文星。燕台仙侣怜双管，白下诸生有六经。璧水细通玄武曲，讲堂朝对孝陵青。请看松柏参天处，翠辇当年竟日停。
送聂子静南还
作者：俞文献
朝代：明

十年才返国，何事复南归。岁月冰霜晚，江湖鸿雁稀。青山还旧业，落日上初衣。去住乾坤里，无嗟与世违。
送郑同夫归豫章分题诗·分题馆娃宫
作者：俞明德
朝代：明

吴王歌舞地，千载一登临。犹有颓基在，空余秋草深。香销珠佩化，土蚀玉钗沈。楚客今朝别，仍多感慨心。
代题惠山秋霁图
作者：俞晖
朝代：明

峨峨古惠山，秋郊如立玉。气清轧高穹，厚载亘深轴。中虚发灵泉，昼夜罔盈缩。泉边有高士，饮泉养虚穆。诗书济世具，坐费十年读。畜久将大施，苍生待馀沐。文章况大雅，布帛而菽粟。鄙夫存朽腐，随问致篇牍。悠然朝野思，感中还愧恧。
偶题
作者：俞晖
朝代：明

数椽茅屋风霜古，四壁图书岁月尘。自喜高吟足晨夕，杜门三载不知贫。
夏日访友
作者：俞晖
朝代：明

万绿新齐花影沈，四围脩竹绝尘侵。主人不见空来去，看尽白云山色深。
山中怀旧
作者：俞晖
朝代：明

长日一无事，行游空岁华。看花已迷路，对酒欲忘家。心懒道仍在，时清乐有加。独怜朋旧远，云径几兴嗟。
扇景
作者：俞晖
朝代：明

数点白鸥远近明，蓼花汀没钓台横。得鱼未惬归舟趣，坐看桐江月渐生。
旅次
作者：俞晖
朝代：明

记得出门桃李秾，今朝忽见隔江枫。孤城砧杵邻家月，野寺钟声客邸风。一鸟倦飞秋溆渺，寸心愁折夕阳空。梦魂欲随飞蝶去，纸帐梅花夜雨中。
画障次韵
作者：俞晖
朝代：明

老人自是逃名者，白发萧然绿薜衫。尽日江亭谁作伴，相看沙鸟与风帆。
病馀鼓琴
作者：俞晖
朝代：明

书剑三年入病乡，功名心碎万人场。月来风静黄昏后，零落梅花十指香。
蒲仙草堂
作者：俞晖
朝代：明

君居城市好林泉，绕屋栽蒲似水边。九节灵根堪作杖，五时香气欲熏天。客至不妨沽酒坐，閒看还得把书眠。闻君八十转强健，始信昌阳善引年。
览籍
作者：俞晖
朝代：明

玄嘿常怀出世心，残编犹自费探寻。久辞酒伴惊身健，偶接朝簪幸迹沈。并食忘情过午漏，閒眠随意得花阴。人生何必多牵系，一室还将薄万金。
赠鸥沙
作者：俞晖
朝代：明

兹邑少山水，江沙入孟河。君家何处所，鸥鸟傍人多。适性从予好，忘机奈尔何。因君发遐想，尘海久蹉跎。
游径山
作者：俞景寅
朝代：明
体裁：五言排律

双径通金地，群峰列宝屏。初登疑窈窕，渐陟觉孤冥。迟日岩头堕，浮云岫脚停。江涛一马白，海峤数螺青。杉桧森成霭，楼台迥逼星。呼泉流壁罅，咒石划川形。鸡冢封前慧，龙湫雨后腥。莲呈真法相，僧诵大乘经。砌石曾过辇，碑残尚识铭。竹风飘梵磬，萝月映禅扃。境寂还心寂，山灵总性灵。井尘掀旧案，剑吷发新铏。蔡碣苔纹绣，苏池墨色荧。漫留诗笔在，千载肯同订。
题倪云林画
作者：俞永
朝代：明
体裁：五言绝句

青山隔横塘，疏树散幽径。山中人未归，闲亭秋色暝。
琴高真人墓
作者：俞汝为
朝代：明
体裁：七言律诗

东山入望郁莪然，曲磴回椒树杪悬。堪笑青乌封幻影，还从赤鲤觅真诠。岚光落日羁残照，草色空阶锁断烟。独有朱弦鸣未歇，泠泠清韵响寒泉。
过绵山吊介之推
作者：俞汝为
朝代：明
体裁：七言律诗

身将隐矣又焉文，何事龙蛇惕晋君。本为求贤忧若渴，翻令延祸痛如焚。民间禁火寒为节，绵上遗封莽未耘。秋色不知人去远，萧条林木自烟云。
别赠
作者：俞汝舟妻
朝代：明

恨别逾三岁，衣裘独御冬。秋风吹短鬓，寒镜入衰容。旅梦风尘际，离愁关塞重。徘徊思远近，流叹满房栊。
贫女吟
作者：俞汝舟妻
朝代：明

夜久织未休，戛戛鸣寒机。机中一匹练，终作阿谁衣。
贾客词
作者：俞汝舟妻
朝代：明

朝发宜都渚，北风吹五两。船头各浇酒，月下齐荡桨。
二子篇贻顾宁人李天生
作者：俞汝言
朝代：明
体裁：古风

边郡诸侯谁好士，云中雁门称第一。同开幕府向阴山，共脱貂裘礼宾客。笳閒鼓卧烽息烟，尊罍楚楚屏筝瑟。甲朝丙夜恣探论，如石投水胶在漆。邺下梁园彼一时，安论轩车与遗佚。就中宾客谁最奇，惟顾朱李无异辞。朱十自小我好友，顾李未面神为驰。关中博物因笃冠，操管滔滔濯江汉。刘曹沈宋未足多，古词郁郁星辰烂。东吴布衣顾炎武，山经星志指掌数。古文穿穴鄙夹漈，冥搜碑版考石鼓。好奇尚侠大略同，李诗顾笔同千古。余来云中踰万里，贪与诸君共抵几。谁知聚散自有时，南北东西不并屣。李生贻我怀古篇，朱生书尺尝蝉连。游燕幸与顾子俱，我出顾入无后先。均是山泽姿，并为诸侯友。记程未尝隔千里，片席剧谈竟何有。乃知造物甚相忌，合并从容亦难偶。只今幕府一时歇，散去燕吴与秦粤。此生宁有聚首期，各自孤眠对秋月。不尔单父与吹台，高李杜陵俱异才。啸歌今昔乾坤开，英雄奚必非蒿莱。二子相见定有日，麟游凤舞何时哉。
云中杂诗
作者：俞汝言
朝代：明
体裁：五言律诗

苏武台安在，昭君墓若何。垣非秦紫塞，堡近汉黄河。兵减笳吟少，烽销牧地多。当时歌舞丽，檀板杂雕戈。
井陉道中
作者：俞汝言
朝代：明
体裁：七言律诗

束马嵚崎道路艰，尚留古迹在青山。悬流苔洗将军垒，落日烟封娘子关。垂黍秋田辞战伐，横碑古涧费追攀。两看旅雁违江北，自愧征衫不暂閒。
华严寺同阎古古作
作者：俞汝言
朝代：明
体裁：七言律诗

玉甃金绳奠九楹，离宫拓跋旧西京。几经铁马雕戈日，不坏毗卢舍卫城。像试孰开山后地，法幢犹纪大康名。请看直北诸陵阙，白草黄榆纵复横。
咏怀
作者：俞汝言
朝代：明
体裁：古风

长安游侠地，洛阳粉黛丛。朱楼结绮疏，绣帐临春风。皎皎垂素手，琅琅振丝桐。一为求凤操，车马塞道中。回首四节易，凝霜凋朱容。明月犹在悬，白日已不东。翩翩白马郎，扬鞭复何从。东村宿瘤姑，十五被翟章。西家美罗敷，二十犹蚕桑。窈窕绝世姿，终日工七襄。容色岂在好，逢时即为良。语贱有馀恶，处贵罔不臧。红颜坐消歇，盛年何可常。
大同曲
作者：俞汝言
朝代：明
体裁：七言绝句

缠头窄袖奏冰丝，促柱繁声敛翠眉。道是武皇遗乐府，一时齐唱玉娥儿。
大名九日
作者：俞汝言
朝代：明
体裁：七言律诗

搔首中原去雁号，帝丘景物倍萧骚。愁歌白帽清霜逼，风捲黄河浊浪高。在野楼台临大泽，摩天雕鹗见秋毫。射熊戏马何年事，闻道渔阳羽骑劳。
浪淘沙
作者：俞汝言
朝代：明
体裁：词

芳草遍天涯，几引流霞，小楼宛转暮云遮。记得当时歌舞地，眷柳怜花。归路一鞭斜，断送年华，红阑几曲碧窗纱。酒醒更残灯又灺，梦落谁家。
赠孙孝廉侍史谷音
作者：俞汝言
朝代：明
体裁：五言律诗

侍史清如玉，疑从缑岭来。才偏怜颖士，技欲胜方回。眉语令人醉，歌停待客催。何当蒙绣被，青翰一帆开。
邺中怀古
作者：俞汝言
朝代：明
体裁：七言律诗

漳河清浊太行东，此地曾闻霸业隆。川岳无心悲鼓角，丘原何处问英雄。斗鸡阅马兴亡外，冰井铜台涕泪中。独有窣波云表立，铃音独语向西风。
忆友人读书湖庄
作者：俞沂
朝代：明

旧筑城南隐，新营郭外庐。渚兰频弭棹，窗竹称移书。地僻人烟少，秋深草木疏。躬耕三十亩，刈获近何如。
为张西畴题马
作者：俞泰
朝代：明

三花骏分妙无匹，展图知是韩郎笔。胡尘不惊边塞清，饱食天闲安且逸。彷佛委尾风萧骚，绝群如见玉逍遥。锦鞯金络新妆束，归来漠北收天骄。病眼摩挲增太息，圣皇御极神马出。疆场不试圉人閒，长伴将军老空枥。
九日卧病写怀时驾至临清
作者：俞泰
朝代：明

佳节还从客里过，那堪抱病卧岩阿。日临争睹龙光近，嵩祝其如虎拜何。并喜黄花沾雨露，即看黎庶起讴歌。包容圣度宽如海，愿赐馀波润久疴。
凤山司徒致政归企垒作卷为贺因附此作
作者：俞泰
朝代：明

日望星阶转上台，忽承温诏赋归来。相州勋业堂须记，潞国耆英会始开。古埭秋容存旧菊，南湖春意动新梅。吾园方拟延三益，莫厌相过数举杯。
剑泉篇为虎丘戈生题
作者：俞泰
朝代：明

海涌山高一池小，磨剑空传仙迹杳。清泉香浸夹溪芹，曲径阴连穿石筱。幽人结屋傍池隈，野服芒鞋日旋绕。干将飞去不可留，山月独留常皎皎。汲泉高处景尤奇，脩绠下垂深树杪。知君托兴殊不浅，此生甘与山泉了。胸中无限洞庭秋，肯向俗尘徒扰扰。
和凤山宗伯留都寄扇韵
作者：俞泰
朝代：明

笑谈常把肺肝倾，去就何心较重轻。花竹园林春未老，云霞楼阁眼还明。回瞻北阙恩难报，稳卧东山梦不惊。自分疏慵当弃置，却怜天上故人情。
和抚公陈静斋同登慧山韵
作者：俞泰
朝代：明

无事肩舆日到山，倚栏偏爱上池泉。雨馀林鸟声犹涩，春老溪花色尚妍。簪绂喜同嘉燕地，风涛久谢乞归年。纪游须仗名公笔，净扫苍苔石上镌。
和施静观二十四夜写怀韵
作者：俞泰
朝代：明

剪烛不成寐，幽怀坐转深。馀寒凭雪峭，多病阅年侵。处世真如梦，逢人少会心。呼童频洗盏，狂量尚能禁。
国声弟新制一舟号曰浮庄谢思泉少卿题扁
作者：俞泰
朝代：明

鹢彩浮游东复西，漫劳卿仆扁新题。江湖浩荡心俱远，河汉迢遥路不迷。两岸芙蓉经五泻，半篷烟雨出双溪。何年泽国寻幽社，一枕清酣伴鹭鹥。
安桂坡山堂和段子辛韵
作者：俞泰
朝代：明

归来偶作看山人，恍惚桃源路未真。松榻夜寒云透枕，桂丛光满月为邻。笛声谁弄沧洲夕，泉味犹甘窦乳春。已办笔床茶灶在，扁舟莫厌日相亲。
揭斋瞆翁偶题
作者：俞泰
朝代：明

石鼎泉声正午茶，故人通刺到吾家。莫教附耳谈时事，高柳桥边日易斜。
朝天宫杜真人画
作者：俞泰
朝代：明

乱云阁山山欲低，溪烟笼树村欲迷。鍊师采药入云去，树底茅茨空鹤栖。云开须臾药师返，庭鹤一声人意远。本来大道自森然，万木萧疏落霞晚。